Zašto je Beograd turistima postao TOLIKO PRIVLAČAN? - Vesti\nZašto je Beograd turistima postao TOLIKO PRIVLAČAN?\nUkoliko ste bili u prilici da se početkom 2000-tih sa nekim upoznate u inostranstvu, uglavnom bi na pomen srpske prestonice usledio ili zbunjen pogled ili pogled koji luta po zamišljenom globusu i pokušava da je locira.\nSvakako ne bi izostala ni pitanja o infrastrukturi i tome da li je ulazak u zemlju slobodan.\nSituacija se tokom poslednjih desetak godina toliko izmenila da će sada većina vaših novih poznanika ili već znati nekog ko je posetio Beograd ili je bila u njemu ili ga ima u nekom budućem planu puta po Evropi. U prilog tome govori činjenica da se na gradskim ulicama engleski svakodnevno čuje, uz prateće vokale još bar 5 do 6 drugih stranih jezika. Takođe, velike grupe ljudi sa rančevima u pratnji vodiča postaju deo svakodnevnog prizora.\nPostoji više razloga zbog kojih je Beograd iz godine u godinu sve više zanimljiv za turiste iz svih krajeva sveta, a evo i koji su to razlozi:\nPovoljne cene i široka ponuda smeštaja u Beogradu\nPomenuta popularnost Beograda među turistima iz zemlje inostranstva uticala je i na to da se ponuda smeštajnih kapaciteta konstantno povećava i unapređuje.\nPored velikog broja hotelskih soba gostima su na raspolaganju i sve popularniji kratkoročni zakupi po sistemu stan na dan i upravo ovaj vid boravka postaje sve privlačniji i sve brojniji u ponudi.\nOsim toga što pruža neposredni doživljaj i autentično iskustvo, kratkoročni zakup stana obezbeđuje još autentičniji doživljaj života u Beogradu. Ovaj vid smeštaja daje mogućnost samostalne pripreme obroka, što uglavnom predstavlja dodatnu uštedu i veću fleksibilnost po pitanju prijema dodatnih gostiju ili organizovanja druženja.\nUkoliko želite da investirate u kupovinu stana radi daljeg izdavanja, pogledajte široku ponudu stanova u Beogradu:\nStalna potražnja za stanovima na dan i tržište u konstantnoj ekspanziji su uticali i na promene ponude i trendova kod stanova za izdavanje u Beogradu, pa se tako i u pristupu dosadašnjih ili potencijalnih stanodavaca situacija drastično izmenila. Posmatrano iz ugla stanodavaca, nakon kraćeg i ne preterano obimnog, samostalnog, istraživanja vrlo brzo postaje jasno svakome sa izraženim preduzetničkim duhom da se za razliku od dugoročnog izdavanja, sistemom stan na dan može zaraditi i do tri puta veća suma novca za isti stambeni prostor.\nNaravno, nije dovoljno samo provetriti i očistiti stan, određena ulaganja, u zavisnosti od stanja nekretnine se podrazumevaju, posebno jer svaki gost ima mogućnost da nakon boravka vaš stan oceni i komentariše na odgovarajućoj internet platformi ili društvenoj mreži, pa će na popunjenost stana na godišnjem nivou direktno uticati utisci gostiju i internet statistika.\nStandardi i očekivanja mušterija su znatno porasli, dok im veliki izbor dozvoljava da budu izbirljivi i tako podignu lestvicu za one koji te stanove treba da opreme i učine atraktivnim. Pored promena na tržištu izdavanja stanova, stalni priliv turista doneo je očekivane promene na tržištu prodaje stanova u Beogradu.\nInvesticija u nekretninu u Beogradu postala je veoma isplativa, posebno ako se planira njeno korišćenje za pomenuto, kratkoročno izdavanje stana na dan. Pored izvesne mogućnosti za ponovnu, brzu, prodaju stana nakon adaptacije, njegovo rentiranje može doneti redovan izvor prihoda.\nOglašavanje stana na platformama za oglašavanje nekretnina i delegiranje dela obaveza mreži službi koje obavljaju usluge potrebne stanodavcima za mali deo profita, stan počinje da radi za vlasnika, pojednostavljujući čitav proces izdavanja i iziskujući sve manje njegovog truda i slobodnog vremena.\nZnamenitosti u dometu lagane šetnje\nJedna od retkih polja na kojima je Beograd profitirao zbog svog geografskog položaja i istorijskih okolnosti koje su ga pogađale je baš ono koje će turistima biti i najzanimljivije. Vekovi previranja i turbulentnog razvoja, uticaji različitih kultura, interesa i vojske koje su se sudarale na ovim prostorima ostavili su bogato kulturno-istorijsko nasleđe. Do ovih znamenitosti se može doći bez upotrebe prevoznih sredstava, pa broj sadržaja koje je moguće videti u toku dana zavisi samo od toga koliko ste raspoloženi za šetnju.\nSamo Kalemegdanska tvrđava sa Vojnim muzejom, Rimskim bunarom, Sahat kulom, zoološkim vrtom, Pobednikom i redovnim izložbama u otvorenoj galeriji sama zahteva dovoljno pažnje da se u njoj provede čitav dan. Kako je beogradska muzejska scena tokom protekle decenije postepeno revitalizovana, tako se i za turiste koji spadaju u grupu ljubitelja ovakvih sadržaja Beograd ponovo pretvorio u atraktivnu destinaciju, sa svojih preko 40 kulturno-istorijskih, memorijalnih, umetničkih, prirodno-istorijskih i tehničkih muzeja, sa veoma razumnim cenama ulaznica.\nZdanja poput Hrama Svetog Save, Narodne i gradske skupštine, konaka Knjeginje Ljubice i Narodnog pozorišta razbacana su unutar urbanog gradskog jezgra, dok se na arhitekturi zgrada u ulicama koje ih povezuju vide uticaji različitih epoha i stilova gradnje. Smenjuju se zadužbine iz XIX veka sa modernim, pametnim zgradama, što sve zajedno stvara poseban vizuelni miks koji, za većinu posetilaca, predstavlja novo, osvežavajuće iskustvo i zaokuplja pažnju.\nČak se i do lokacija koje se nalaze u širem gradskom prstenu relativno lako stiže, dok je poseban faktor zbog kog se turisti u Beogradu osećaju prijatno i bezbedno taj što u njemu ne postoje, za razliku od većine svetskih prestonica, delovi grada u koje se turistima ne preporučuje da zalaze jer su označeni kao rizični i opasni za posetioce.\nKada nakon duže šetnje beogradskim ulicama turisti ogladne, na raspolaganju im stoji mnoštvo restorana kako domaće, tako i internacionalne kuhinje i u ovom pogledu Beograd ne zaostaje ni za drugim popularnim destinacijama u Evropi.\nUz par nespretnih prevoda naziva domaćih jela na engleski, domaći specijaliteti, za strance inače primamljivog i egzotičnog ukusa, su i estetski prilagođeni izbirljivim gostima. Time su, pored prihvatljivih cena, kulinarsko umeće i duga tradicija pripreme ovih specifičnih jela našli siguran put do stomaka posetilaca iz svih krajeva sveta.\nPored gostoljubivih i predusretljivih ljudi, hrana predstavlja jednu od najčešće pominjanih pozitivnih karakteristika koje se pripisuju Srbiji, dok se ni u umeću u pripremi specijaliteta drugih, stranih, kuhinja ne zaostaje mnogo, pa ne čudi što se iz ovih krajeva posetioci često vraćaju sa viškom kilograma i osmehom na licu.\nZa one koji vole aktivniji odmor i nešto niže cene obroka tu su i ulični kiosci za prodaju brze hrane gde su ponovo jednako zatupljene domaća i internacionalna jela, pa se tokom šetnje centrom grada kombinacije mirisa začina, pečenog mesa i rastopljenog sira lako uvlače u nos i mame na još koji zalogaj.\nU pogledu brze hrane stranih kuhinja je tokom poslednje decenije načinjen najveći iskorak, pa se nakon stidljivih, pionirskih poduhvata nekolicine inovativnih preduzetnika u gradu iskristalisala kvalitetna ponuda zalogaja iz svih delova planete, jednako dobrog kvaliteta i ukusa kao i na mestu sa kog dolaze, uz znatno niže cene od onih na koje su turisti inače navikli tokom poseta drugim zemljama.\nGrad koji je sinonim za dobar provod\nNakon dana ispunjenih dobrom hranom i kulturno-umetničim sadržajima Beograd posetiocima nudi još jednu svoju interesantnu stranu koja dolazi do izražaja kada dođe veče i vreme za izlazak u provod.\nPored titule grada u kom se dobro jede, Beograd nosi i zavidnu titulu grada koji nikad ne spava. Noćni život u srpskoj prestonici nadaleko je čuven, pa stoga ne čudi što približno polovinu posetilaca čine mladi ljudi raspoloženi za provod i uzbudljiv noćni život.\nIzbor muzike za svačiji ukus i klubovi otvoreni do ranih jutarnjih časova konstantno privlače nove grupe turista, dok prijateljski nastrojeno lokalno stanovništvo i, pre svega, bezbedno okruženje čine da Beograd opravda svoju reputaciju. Velika većina turista svoje pozitivne utiske prenosi svojim sunarodnicima i preporučuje im Beograd kao obaveznu turističku destinaciju.\nRast popularnosti Beograda mnogi koji imaju mogućnosti okreću u svoju korist jer su prepoznali da se ugostiteljstvo, u smislu ponude smeštaja, jako isplati u prestonici koja nosi epitet sve poželjnije turističke destinacije. Turistima ovo posebno ide u korist jer imaju sve veći izbor na različitim lokacijama u Beogradu pa bar oko smeštaja ne moraju toliko da brinu i više vremena mogu posvetiti uživanju u svemu što naš glavni grad nudi.


Tanjug 22. aprila 2021. 16:34\nNOVI SAD – Nadzorni odbor Srbijagasa usvojio je danas izmene i dopune Programa poslovanja kojim su uvažene zaključci Vlade Srbije o potrebi gasifikacije delova Borskog, Zaječarskog i Kolubarskog okruga.\nRebalansom Programa poslovanja nacionalne gasne kompanije uvažena je činjenica da su isporuke prirodnog gasa ove godine počele da se odvijaju iz pravca Bugarske, navodi se u saopštenju sa sednice.\nDodaje se da su prilikom planiranja investicionih aktivnosti Srbijagasa za ovu godinu uvaženi Zaključci osnivača-Vlade Republike Srbije o potrebi gasifikacije dela Borskog i Zaječarskog okruga i izgradnje regionalnog gasovoda Paraćin-Boljevac-Rgotina-Negotin-Prahovo, zatim izgradnje RG Leskovac-Vranje i gasifikacije dela Kolubarskog okruga i izgradnje regionalnog gasovoda Beograd-Valjevo-Loznica.\n„Izgradnjom ovih novih gasovoda stvoriće se uslovi za izgradnju distributivnih gasovodnih mreža u svim naseljenim mestima na području ovih okruga i povezivanje industrijskih, komunalnih i individualnih potrošača na distributivni sistem JP „Srbijagas““, navodi se u saopštenju.\nNavodi se da će tako biti obezbeđeni sigurnost i stabilnost snabdevanja prirodnim gasom svih potrošača na teritorijama tih opština i gradova.\nIzmene i dopune Programa poslovanja Srbijagas će putem Ministarstva rudarstva i energetike dostaviti Vladi Srbije na saglasnost.\nNadzorni odbor usvojio je i Izveštaj o poslovanju za prošlu godinu u kojoj je navedeno da je ostvaren visok stepen naplate tekućih potraživanja, uz racionalizaciju troškova, što je za rezultat imalo poslovnu i neto dobit.\nUsvojen je i Izveštaj o samoocenjivanju preduzeća koji je pripremila Radna grupa za koordinaciju aktivnosti na uspostavljanju adekvatnog sistema finansijskog upravljanja i kontrole u JP „Srbijagas“.\nNadzorni odbor usvojio je i Odluku o otpisu i isknjižavanju zastarelih potraživanja i obaveza iz poslovnih knjiga kompanije sa stanjem na dan 31. decembar prošle godine.\nSednicom je predsedavao predsednik NO Muamer Redžović, prisustvovali su generalni direktor Dušan Bajatović i članovi poslovodstva kao i pomoćnik ministarke rudarstva i energetike Saša Stojanović.\nPredrag Jovanović: „Kontrolori letenja od marta u…\nPrimljeno 30.290 prijava godisnjeg poreza na dohodak za…


Konkursi za dizajnere i fotografe - PORTAL\nKonkursi za dizajnere i fotografe\nHrvatska udruga likovnih umjetnika primijenjenih umjetnosti poziva na učestvovanje na Međunarodnoj izložbi grafičkog dizajna i vizuelnih komunikacija „Zgraf 11“, koja će se održati od 15. marta do 5. aprila ove godine u Zagrebu. Prijave radova za oba dela izložbe primaju se do 31. januara. Odabrani radovi biće izloženi na izložbi i predstavljeni u katalogu festivala. Više o konkursu i prijavni formular možete pronaći OVDE.\nEpson međunarodne nagrade za panoramsku fotografiju dodeljuju se fotografima (amaterima i profesionalcima) iz svih zemalja sveta. Prijave se mogu slati za tri kategorije: otvorena kategorija – za profesionalne fotografe, amatere i studente fotografije, amaterska kategorija – za amatere i studente fotografije, VR/360 kategorija – za profesionalne fotografe, amatere i studente fotografije. Kotizacija se kreće od 18 američkih dolara po slici i zavisi od kategorije za koju se šalje, a posle 20. aprila biće viša. Rok za prijave je 28. april ove godine. Više informacija OVDE.\nObjavljen je konkurs za izradu idejnog rešenja za Paviljon arhitekture u organizaciji časopisa „Arhitekton“. Konkurs je internacionalnog karaktera i otvoren do 6. aprila ove godine. Pobednički rad biće nagrađen novčanom nagradom u iznosu od dve hiljade evra. Više o konkursu i uslovima za prijavu OVDE.\nRaspisan je konkurs za studente Fakulteta primenjenih umetnosti „Mladi Kreativni Chevrolet” za 2012. godinu. Na polju mode, fotografije, video radova i vizuelnih umetnosti, ovogodišnja tema konkursa stavlja naglasak na Chevroletov noseći slogan kampanje – „Make it happen“. Za sezonu 2012. studenti mode pozvani su da dizajniraju modnu kombinaciju za putovanje njihovih snova. Bez obzira koja je destinacija u pitanju, cilj je da se prikaže idealno iskustvo putovanja kroz modu. Fotografi treba da obuhvate suštinu poruke u samo jednom snimku, fokusirajući se na opšte osećanje obećanja. Stručnjaci za vizualne umetnosti imaju zadatak da naprave jedinstven i upečatljiv dizajn specijalne serije majica i dukseva sa kapuljačom, koje prikazuju Chevroletov stav i dinamičnost. Studenti video produkcije prirediće video koji će inspirisati gledaoce da reaguju i ostvare nešto novo u njihovim životima. Svi evropski pobednici dobijaju pored novčanih nagrada i ekskluzivno radno iskustvo iza scene, sa uglednim međunarodnim umetnicima i stručnjacima. Nakon registracije školskih ustanova, studenti će biti pozvani da podnesu svoje projekte do 1. aprila ove godine. Više informacija OVDE.


Šef medicinskog tima FIFA stao u odbranu Eve Karneiro | Transferi\nYou are here: Home Fudbalske Vesti Šef medicinskog tima FIFA stao u odbranu Eve Karneiro\tMay 22, 2017 9:25 pm\nŠef medicinskog tima Međunarodne fudbalske federacije (FIFA) Jirži Dvoržak stao je u odbranu lekara Čelsija Eve Karneiro koju je menadžer Žoze Murinjo suspendovao. Murinjo je suspendovao Karneiro i fizioterapeuta Džona Firna sa utakmice protiv Mančester sitija prošle nedelje, jer je bio nezadovoljan pošto su oni istrčali na teren kako bi ukazali pomoć Edenu Azaru u nadoknadi vremena utakmice protiv Sbonsija, odigrane pre dve nedelje, koja je na kraju završena remijem – 2:2.Čelsi je bio se devetoricom igrača na terenu tokom pružanja pomoći Azaru, pošto jeprethodno u 52. minutu crveni karton dobo golman Tibo Kurtoa. – Kada se radi o lekarskoj dijagnozi, trener se tu ne pita – rekao je Dvoržak za nedeljnik FIFA. On je naglasio da lekari ne smeju da dozvole da se treneri mešaju u njihov posao. – FIFA će uvek podržati stav lekarskog tima. Ukoliko bismo pustili trenere da intervenišu, omogućićemo situaciju u kojoj igrači mogu da imaju ozbiljne zdravstvene probleme zbog nedostatka medicinske nege – rekao je Dvoržak. On je rekao da će u svakom slučaju za medicinske posledice uvek odgovoran biti lekar, a ne trener.- Medicinski tim prevashodno mora da vodi računa o zdravlju igrača – rekao je Dvoržak. Murinjo je posle utakmice sa Svonsijem rekao da su Karneiro i Firn reagovali “impulsivno i naivno” i da su time pokazali da se ne razumeju u fudbalsku igru. Njegovo pak, ponašanje izazvalo je kriticku reakciju nekoliko grupa koje predstavljaju medicinske profesionalce u engleskom fudbalu, uključujući i Grupu doktora Premijer lige, kao i Medicinsku fudbalsku asocijaciju.


Dvojac iz Milenijum tima iz poslova sa državom zarađuje MILION na sat | Luftika\nDvojac iz Milenijum tima iz poslova sa državom zarađuje MILION na sat\nFoto: Twitter Vuk Jeremić\nIvan Bošnjak i Stojan Vujko široj javnosti postali su poznati nakon što se proširila vest o njihovim navodnim bliskim vezama sa vladajućom političkom opcijom, iako njihova poznanstva sa političarima datiraju još iz perioda vlasti SPS-a i DS-a. U prethodnih petnaestak godina njih dvojica su napravili milione u poslovima sa državnim firmama i na projektima koji su se našli u kategoriji onih od nacionalnog značaja.\nKompanije u vlasništvu biznismena Ivana Bošnjaka i Stojana Vujka, uključujući i njihovu najpoznatiju „Milenijum tim“, dobile su desetine poslova od države tokom prethodne godine, u vrednosti od 12 miliona evra. Ovi biznismeni su bliski ministru finansija Siniši Malom, a njegovom bratu su, preko svoje firme, dali na korišćenje automobil i stan.\nGodinama unazad najvredniji poslovi u državi rezervisani su za firme bliske ljudima iz vlasti, a jedan od primera je kompanija „Milenijum tim“ čiji su vlasnici povezani sa ministrom finansija Sinišom Malim, pokazuje dokumentacija koju je sakupio KRIK.\nBiznismeni Ivan Bošnjak i Stojan Vujko, osim čuvenog „Milenijum tima“ koji se bavi gradnjom i gasifikacijom, vlasnici su još petnaestak firmi u zemlji i regionu. Nedavno su privatizovali i Institut vodoprivrede „Jaroslav Černi“, što je izazvalo negodovanje stručnjaka koji se bave pitanjima zaštite životne sredine.\nSamo tri njihove firme – „Milenijum tim“, „Institut Goša“ i „KBV Datakom“, tokom prošle godine dobile su 17 državnih poslova vredih najmanje 1,43 milijarde dinara, odnosno oko 12 miliona evra, otkrio je ovaj israživački portal. Neke od njih „Milenijum tim“ dobio je u konzorcijumu sa drugim firmama, dok je deo poslova dobio samostalno. Često su bili i jedini ponuđači, odnosno jedina firma koja se prijavila na javnu nabavku.\nNajvrednije poslove dobila je njihova najpoznatija firma „Milenijum tim“, pokazuje dokumentacija do koje su došli novinari KRIK-a. Državna preduzeća angažovala su ovu kompaniju za više od 11,5 miliona evra da izvrši preventivne radove na zaštiti od poplava u Nišu, raščisti teren od neeksplodiranih mina, izgradi puteve u beogradskom groblju kućnih ljubimaca, rekonstruše šumske puteve, novu scenu za Beogradsko dramsko pozorište i, kao najvredniji posao, izgradi novu crpnu stanicu Vračar za Beogradski vodovod i kanalizaciju.\nUnosne državne poslove tokom prošle godine dobio je i istraživačko-razvojni Institut „Goša“ koji je „Milenijum tim“ kupio krajem 2018. godine za gotovo milion evra. Kompanija „Goša“ je i nakon prelaska u privatno vlasništvo nastavila da dobija poslove stručnog obrazovanja u državnim gigantima – pa je prošle godine sklopila poslove sa Elektroprivredom Srbije (EPS) i Infrastrukturom Železnice Srbije. Zahvaljujući ovim poslovima, „Goši” će biti isplaćeno gotovo 90 hiljada evra.\nJoš jedna kompanija Vujka i Bošnjaka prošle godine dobila je vredne poslove na javnim nabavkama. „KBV Datakom“ je tokom 2021. godine sklopila ugovore sa RATEL-om, Infrastrukturama železnice Srbije i EPS-om vredne više od pola miliona evra.\n„Milenijum tim“ je u javnosti pre svega poznat po tome da učestvuje u izgradnji „Beograda na vodi“, projekta koji je Siniša Mali ispregovarao. To, međutim, nije jedina stvar koja ih spaja sa sadašnjim ministrom finansija.\nOd ranije je poznato da brat ministra Predrag Mali godinama vozi „audi“ koji je prvo bio registrovan na „Milenijum tim“, a zatim na „KBV datakom“.\nNovinari KRIK-a tada su videli Predraga Malog kako parkira ovaj automobil, ali on nije želeo da objasni zašto godinama vozi kola ove firme, već je kratko dobacio da to nije tačno. Biznismeni su mu, osim automobila, jedno vreme besplatno ustupali i stan u kome je živela njegova bivša devojka.\nIako su stručnjaci tada rekli da je u pitanju klasičan primer korupcije, Agencija za sprečavanje korupcije je nakon novinarskog otkrića pogledala slučaj i izjavila da nema osnova da pokrene postupak protiv Malog.\nBošnjak se krajem prošle godine pojavio na skupu Srpske napredne stranke u Štark areni, ali to nije bio prvi put da se politički angažuje – on i Vujko su ranije bili u predizbornom spotu Socijalističke partije Srbije. U vreme prethodne vlasti „Milenijum tim“ je najvrednije poslove dobijao od „Srbijagasa“ kojim upravlja Dušan Bajatović iz redova SPS-a.\nPiše: Jelena Radivojević / KRIK\nKo su Stojan Vujko i Ivan Bošnjak, ljudi koji kroz poslovanje sa državom prihoduju MILION na sat?\nEvo ih, sa osobom sa kojom će podeliti sudbinu.@anabrnabic: “Navodi o prodaji Vranjske banje ispod cene su nebuloza”?\nPa to tvrdi Savet za borbu protiv korupcije Vlade Srbije! pic.twitter.com/h9r4MOcxe6\n— Vuk Jeremić (@jeremic_vuk) May 19, 2021\nMilenijum tuži Infovranjske za 200 € jer ih povezuju sa državnim vrhom\noznakekorupcija milenijum tim predrag mali sinisa mali\nMali ponovo piše doktorat, obećao da proba bez prepisivanja\nPijačari izvojevali privremenu pobedu na sastanku sa Vučićem, bez fiskalnih kasa do daljnjeg\nČuveno pitanje „Keš ili kartica?“ odlazi u istoriju, odlučan je ministar Mali\nTragedija kod Sombora, muškarac pucao ženi u glavu pa presudio sebi\nBlizanci, Rak i Lav biće miljenici sreće u julu 2022, samo je nebo granica\nMajka veganka osuđena za smrt sina, hranila ga samo sirovim voćem i povrćem (FOTO)\nNedeljni horoskop od 4. do 10. jula 2022. godine\nGradonačelnik oženio ženku aligatora, svadbu zapečatio poljupcem (VIDEO)\n„Gospodo iz fotelje sedite vi u užarenu kantu“: Vozač GSP-a prekinuo smenu i otišao kući 2.7K Shares\nMrtva Tisa i plaža u Čurugu, magična vojvođanska oaza za uživanje svih čula\nOvo je bila omiljena jugoslovenska šolja i esencijalan deo svakog hotelskog i restoranskog inventara\nHoror u Subotici: U oružanom obračunu migranata jedan ubijen, devojčica (16) se bori za život\nČučković iz potopljenog Obrenovca, sada u Gangulinom „timu snova“ potapa i Beograd


MMF i CBCG dijele optimizam po pitanju crnogorske ekonomije | Ekonomist\nIma osnova za optimizam po pitanju izgleda crnogorske ekonomije, kroz više važnih aspekata ali u narednom periodu neophodno je intenzivirati aktivnosti na planu predstavljanja Crne Gore na međunarodnom finansijskom tržištu kako bi se poboljšala reputacija zemlje i stekli uslovi za bolje zaduživanje na međunarodnom tržištu, saglasni su predstavnici MMF-a i CBCG.\nGuverner Centralne banke Crne Gore (CBCG) Radoje Žugić sastao se sa timom Međunarodnog monetarnog fonda (MMF), koji boravi u Crnoj Gori radi pružanja tehničke podrške Ministarstvu finansija na planu izrade srednjoročne strategije upravljanja javnim dugom.\nKako je saopšteno iz CBCG, predstavnici MMF-a prezentovali su guverneru određene zaključke do kojih su došli nakon više održanih sastanaka u Ministarstvu finansija.\n“Zajednički je konstatovano da ima osnova za optimizam po pitanju izgleda crnogorske ekonomije, kroz više važnih aspekata, i to: snažna fiskalna konsolidacija, poboljšana makroekonomska i finansijska situacija, izmjena izgleda kreditnih rejting agencija, očekivano donošenje pozitivne odluke po pitanju podrške Svjetske banke Crnoj Gori, te dobre ocjene MMF-a”, ističu iz CBCG.\nSagovornici su se, dodaju, saglasili da je neophodno intenzivirati aktivnosti na planu predstavljanja Crne Gore na međunarodnom finansijskom tržištu.\n“Uspješno predstavljanje zemlje stranim investitorima, koje podrazumijeva punu tranpsarentnost i dostupnost svih potrebnih informacija, utiče na reputaciju zemlje, a time i na uslove njenog zaduživanja na međunarodnom tržištu”, navodi se u saopštenju.\nPredstavnici MMF-a pohvalili su otvorenost i transparentnost CBCG, kao i internet stranicu te institucije, i ocijenili su je veoma sadržajnom, kvalitetno osmišljenom i održavanom.\n“Guverner se zahvalio timu MMF-a na podršci i izrazio spremnost CBCG da, kroz angažman njenih zaposlenih, da doprinos implementaciji strategije upravljanja javnim dugom, kao i aktivnostima na planu osmišljavanja nastupa Crne Gore na međunarodnom finansijskom tržištu”, zaključuje se u saopštenju.


Evropska prvenstva u streljaštvu naredne godine u Norveškoj i Rusiji\nPrezidijum Evropske streljačke konfederacije potvrdio je domaćine i datume kontinentalnih prvenstava u 2022. godini. Šampionat Evrope vazdušnim oružjem biće održan u Hamaru u Norveškoj od 18. do 27. marta. Evropsko prvenstvo u disciplinama malokalibarskim oružjem i u gađanju ...\nŠampionat Evrope vazdušnim oružjem biće održan u Hamaru u Norveškoj od 18. do 27.marta. Evropsko prvenstvo u disciplinama malokalibarskim oružjem i u gađanju glinenih golubova zakazano je za drugu polovinu avgusta (15 - 30.avgust) u Moskovskom regionu.\nPrezidijum Evropske streljačke konfederacije potvrdio je domaćine i datume kontinentalnih prvenstava u 2022. godini. Šampionat Evrope vazdušnim oružjem biće održan u Hamaru u Norveškoj od 18. do 27.marta. Evropsko prvenstvo u disciplinama malokalibarskim oružjem i u gadjanju ...\nESC POTVRDIO: Evropska prvenstva u streljaštvu u Norveškoj i Rusiji\nPrezidijum Evropske streljačke konfederacije potvrdio je domaćine i datume kontinentalnih prvenstava u 2022. godini. Šampionat Evrope vazdušnim oružjem biće održan u Hamaru u Norveškoj od 18. do 27.marta. Evropsko prvenstvo u disciplinama malokalibarskim oružjem i u gađanju ...\nBEOGRAD,15.septembar (SSS) – Prezidijum Evropske streljačke konfederacije potvrdio je domaćine i datume kontinentalnih prvenstava u 2022. godini. Šampionat Evrope vazdušnim oružjem biće održan u Hamaru (Norveška) od 18. do 27.marta.


Lider Severne Koreje Kim Džong Un\nVelika Britanija, Nemačka i Francuska zatražile su da u četvrtak (1. avgust) bude održan sastanak Saveta bezbednosti Ujedinjenih nacija (SB UN) iza zatvorenih vrata zbog raketa koje je ispalila Severna Koreja, izjavile su diplomate.\nJužnokorejska vojska saopštila je da je Severna Koreja u sredu ispalila dva balistička projektila kratkog dometa, samo dva dana nakon što je Pjongjang ispalio dve slične rakete.\nGeneralni sekretar UN-a Antonio Guteres izrazio je uverenje da su novoispaljene rakete podsetnik značaja obnove razgovora o denuklearizaciji Korejskog poluostrva.\nObe rakete preletele su oko 250 kilometara na maksimalnoj nadmorskoj visini od 30 kilometara, navela je južnokorejska vojska.\nPosmatrači tvrde da bi ovaj potez mogao da znači pritisak na Sjedinjene Američke Države za započinjanje novih nuklearnih pregovora.\nTest predstavlja još jedno kršenje rezolucije SB UN i izveden je dok su pregovori sa SAD o nuklearnom naoružanju u zastoju. Takodje, Pjongjang je izrazio bes zbog planiranih američkih i južnokorejskih vojnih vežbi, piše AP.\n"Ponovljena lansiranja raketa sa severa nisu od pomoći naporima da se smanje tenzije na Korejskom poluostrvu i zahtevamo da (Severna Koreja) zaustavi takvo ponašanje", navodi se u južnokorejskom saopštenju.\nBesciljnih 20 istorijskih koraka: susret Trampa i Kima u Severnoj Koreji\nJapanski premijer Šinzo Abe kratko je rekao novinarima da lansiranja "nisu pretnja japanskoj nacionalnoj bezbednosti".\nProšlog četvrtka Severna Koreja je ispalila dve balističke rakete kratkog dometa za koje su zvaničnici Seula rekli da su preletele 600 kilometara na nadmorskoj visini od čak 50 kilometara pre nego što su sletele u more.\nDržavni mediji Severne Koreje rekli su da je te testove nadgledao lider Kim Džong Un i da su predstavljali "svečano upozorenje" Južnoj Koreji zbog kupovine visokotehnoloških američkih borbenih aviona i planiranih vojnih vežbi sa SAD, koje Pjongjang naziva probom za invaziju.\nUprkos nedavnom zastoju u nuklearnoj diplomatiji Trampa i Kima, oni kažu da održavaju dobre odnose. Nakon lansiranja raketa prošlog četvrtka, Tramp je pokušao da umanji značaj testova, rekavši da je to što je domet kratak najvažnije. On je rekao da je Severna Koreja ispalila "standardne" rakete koje poseduju mnoge zemlje.\nNakon ulaska u pregovore sa Vašingtonom, Severna Koreja je obustavila raketne testove dugog dometa, a Tramp je rekao da je to dokaz da njegova politika u Severnoj Koreji dobro funkcioniše i da je ublažio opasnost od rata sa tom zemljom.


O nama - Moldovanović\nMoldovanović doo svojim klijentima nudi baterije i dodatnu opremu premium kvaliteta. Naši proizvodi su sinonim za funkcionalnost i istrajnost, a naš tim čine iskusni stručnjaci koji nalaze najbolja rešenja za različite potrebe napajanja.\nAkumulatori iz našeg asortimana predstavljaju optimalno rešenje za različite delatnosti – nudimo proizvode pogodne za primenu u energetici, telekomunikacijskim sistemima, železnici, data centrima, zdravstvu, naftnoj industriji, kao i akumulatore za brojna prevozna sredstva (automatizovana vozila, viljuškare, električne čamce itd.).\nVrednosti kompanije Moldovanović\nNaš cilj je da svim klijentima obezbedimo besprekorne proizvode čije su odlike kvalitet, dugovečnost i izuzetne performanse. Važno nam je da svaki proizvod iz našeg asortimana predstavlja sliku glavnih načela naše kompanije.\nNaš stručni tim je posvećen svakom proizvodu, ali i svakom segmentu poslovanja. Integritet naše kompanije zaslužan je za brojne dugoročne saradnje i dobre odnose sa našim klijentima.\nOno što nam je obezbedilo niz uspešnih saradnja i poverenje klijenata jeste kvalitet naših proizvoda. Sarađujemo sa svetski priznatim brendovima koji su lideri na tržištu baterija i dodatne opreme.\nKompanija Moldovanović brine o kvalitetu proizvoda, ali ništa manje i o okolini! Trudimo se da u ponudu uvrstimo proizvode koji ostavljaju minimalan otisak ugljen-dioksida i koji se mogu potpuno reciklirati.


EVO KOLIKA JE TRAMPOVA PENZIJA: Pored nje imaće i niz pogodnosti, ali na jednu neće moći da računa! (VIDEO) | Novosti.RS\nDakle, ako ga Senat osudi, verovatno će mu trebati drugi glas da Tramp ne ispunjava uslove za penziju i beneficije, prema Majklu Gerhardtu, profesoru prava na Univerzitetu Severne Karoline. To drugo glasanje uklonilo bi ga sa funkcije bivšeg predsednika, što bi rezultiralo gubitkom blagodeti te funkcije, prema Gerhardtu. Ali drugi stručnjaci postavljaju pitanje da li bi mu i drugi glas mogao oduzeti penziju i povlastice.\n- To deluje prilično upitno - rekao je Demijan Brejdi, direktor istraživanja Nacionalne fondacije poreskih obveznika, nadzornog organa vlade.\nOstale beneficije koje će Tramp dobiti, pored svoje penzije, mogu biti značajne - putni dodaci, kancelarijski prostor i plata osoblja mogu da premašu milion dolara godišnje za bivšeg predsednika.\nBrejdi je rekao da je jedna od najskupljih pogodnosti bivših predsednika iznajmljivanje kancelarijskog prostora, koja nema ograničenja. Bivši predsednici Bil Klinton, DŽordž V. Buš i Barak Obama imali su prošle godine po više od 500.000 dolara stanarine, rekao je Brejdi.\nStanarina DŽimija Kartera bila je samo delić toga - 118.000 dolara. Ali to je i dalje bilo značajno.\nSAD Donald Tramp penzija izbori u SAD\nCovek cetiri godine nije hteo da uzme platu pa ga verovatno i zbog toga mrze jer je samo pokazao da su nam ostali politicari pohlepni.


10-12-2019 10:39 Ratni izveštaji Sirija / Irak Izdvojeno Svet Planeta\nAmerički špijunski vojni avioni primećeni su kako lete pored obala Sirija, a navodno su krenuli ka ruskoj vojnoj bazi Hmejmijm.\nAmerički vojni avion P-8 (Foto: Jutjub)\nKako prenose lokalni mediji, američki avion je primećen u istočnom delu Mediterana, a onda je nestao sa radara. Ruski radari su ga potom uhvatili u blizini vazdušne baze Hmejmijm, a radi se o američkom vojnom avionu P-8.\n“Američki avion Boing P-8 Posejdon viđen je pre nekoliko sati u blizini ruske vojne baze u Siriji. Ovo je prvi incident, koji je pokrenuo dosta pitanja o novom interesovanju Pentagona za ruske vojne baze”, navode lokalni mediji.\nNije poznato zašto je avion leteo u ovom području, a američke vazdušne snage nisu htele da komentarišu ovaj incident.\n“Ostalo je nepoznato zašto je američki vojni leteo u ovom području. Međutim, vojni stručnjaci su prethodno primetili jedan zanimljivi detalj. Američke vojne letelice se često pojavljuju u blizini ruskih baza u Siriji i to istovremeno kada terorističke grupe napadaju bazu Hmejmijm. Ovo nije slučajnost, a svi dokazi ukazuju na to da američka strana koordiniše napade na rusku vazdušnu vazu”, navode mediji.\nPročitajte OVDE o misterioznim letelicama koje su bombardovale Siriju.


Javni poziv je objavljen u “Službenom glasniku Republike Srbije“, dnevnom listu „Politika“ i na veb-sajtu Narodne skupštine. Na osnovu člana 10. stav 2. Zakona o elektronskim medijima, od danas počinje da teče rok od 15 dana za dostavljanje predloga kandidata.\nPodsećamo da je Odbor za kulturu i informisanje doneo odluku da se objavi javni poziv za predlaganje kandidata za izbor članova Saveta Regulatornog tela za elektronske medije, čiji su ovlašćeni predlagači: 1) Udruženja čiji su ciljevi ostvarivanje slobode izražavanja i zaštita dece; 2) Nadležni odbor Skupštine Autonomne pokrajine Vojvodine; 3) Crkve i verske zajednice.\nZa člana Saveta Regulatornog tela za elektronske medije može biti birano lice koje ispunjava uslove propisane članom 7. Zakona o elektronskim medijima.\nOvlašćeni predlagač je dužan da Odboru za kulturu i informisanje dostavi pisanu izjavu kandidata koga predlaže, a kojom se potvrđuje da ne postoje smetnje za njegov izbor, propisane članom 12. stav 1. Zakona o elektronskim medijima.\nNakon sprovedenog postupka za predlaganje kandidata od strane ovlašćenih predlagača, Odbor za kulturu i informisanje će utvrditi listu kandidata za tri člana Saveta Regulatora, kao i listu organizacija koje zajedno čine jedinstvenog ovlašćenog predlagača u skladu sa članom 10. stav 5. Zakona o elektronskim medijima i objaviti je na veb-sajtu Narodne skupštine.\nOdbor za kulturu i informisanje će nakon sprovedenog postupka u skladu sa članom 11. Zakona o elektronskim medijima, utvrditi predlog liste kandidata za izbor tri člana Saveta Regulatornog tela za elektronske medije i dostaviti je Narodnoj skupštini na usvajanje.


“Poslednja dva dana građani prijavljuju da im paketi stižu masovno i to im stižu paketi koji su naručivani u različitim vremenskim intervalima. To znači da su negde stajali i neko se sada dosetio nakon cele ove buke i rekao – hajde to sada isporučujte ljudima da bi se taj problem koliko-toliko amortizovao”, rekao je za RTS Dejan Gavrilović iz Udruženja “Efektiva”, koje je od "Aliekspresa" zatražilo podatke o ukupnom broju narudžbina iz Srbije i paketa koji nikada nisu stigli do kupaca.\nKako je "Blic Biznis" već pisao, iz Pošte Srbije su saopštili da "usled okolnosti izazvanih višom silom, Pošta Srbije ne može snositi odgovornost", kao i da je "na početku pandemije izazvane virusom Kovid-19, kada je transport bio u prekidu, što je izazvalo kašnjenja dela međunarodnih pošiljaka od tri meseca, postupala kao i druge poštanske uprave saglasno preporukama i objavama razmenjenim preko Svetskog poštanskog saveza".\nSlično objašnjenje stiglo je i od Uprave Carina, iz koje su naveli da "eventualno može biti reči o kašnjenju pošiljaka male vrednosti usled obustave avio saobraćaja na samom početku pandemije korona virusa".\n"Tako se dešavalo da deo pošiljaka poslatih iz Kine u februaru i martu do Srbije dođe u junu i julu", rekli su za "Blic Biznis" iz Uprave carina.\nPredsednik Srbije Aleksandar Vučić sastao se danas sa predsednikom Evropske banke za obnovu i razvoj (EBRD) Sumom Čakrabartijem koji mu je čestitao na uspešno sprovedenim ekonomskim reformama u Srbiji i poručio da je Srbija ekonomski lider regiona.


Siledžija Kontić je direktor firme koja je osnovala "Maxbet"\nSiledžija Kontić je direktor firme koja je osnovala „Maxbet“\nHronika Autor:Marko Radonjić13. sep. 202010:14\nIvan Kontić, koji je pre gotovo tri nedelje brutalno pretukao mladića u Jevrejskoj ulici u Novom Sadu, a potom mu i slomio obe ruke dok je bio u nesvesti, direktor je firme koja je osnovala kladionice "Maxbet", pokazuju zvanični podaci Agencije za privredne registre.\nZakonski zastupnik, odnosno direktor firme „Doo Ju Krijkos za unutrašnju i spoljnu trgovinu, usluge i ugostiteljstvo Novi Sad“, kako je puno ime firme u okviru koje posluje „Maxbet“, jeste Ivan Kontić, nasilnik koji je pre tri nedelje brutalno pretukao dvadesetosmogodišnjeg mladića, slomio mu obe ruke dok je žrtva bila u nesvesti.\nKompanija Maxbet, kako stoji na njihovom zvaničnom sajtu, nastala je 1997. godine pod imenom „JuKrijkos“ u Zrenjaninu. Onda je 2008. godine dobila novo ime „Maxbet“, i preselila se u Novi Sad. Danas je kompanija, koja, kako stoji na njihovom sajtu, posluje u Srbiji, ali i u BiH, Crnoj Gori i od skora u Africi.\nPodsećanja radi, snimak brutalnog prebijanja mladića dospeo je u javnost pre dva dana, a na njemu se vidi kako mladić brutalno prebija drugog mladića, a potom mu, dok je žrtva u nesvesti, lomi obe ruke. Policija je juče saopštila da radi na rasvetljavanju slučaja prebijanja dvadesetosmogodišnjeg mladića, od trenutka kada je ovaj događaj prijavljen.\nMUP je naveo i da su istog momenta o svemu obavestili nadležno tužilaštvo, kao i da su do sada obavili razgovore sa oštećenim, ali i sa više lica koji su te večeri bili prisutni na mestu događaja. MUP je nešto ranije saopštio da intenzivno tragaju za Ivanom Kontićem, koji je žrtvi naneo teške telesne povrede.\nIz Kliničkog centra Vojvodine saopšteno je sinoć da je pacijent M. M. primljen u Urgentni centar 24. avgusta u večernim satima sa teškim telesnim povredama: prelomom podlaktice, multriplim povreda mekih tkiva glave i lica, grudnog koša i karlice. Nakon hitnog, blagovremeno sprovedenog dijagnostičkog protokola i zbrinjavanja pacijent je, kako stoji u saopštenju, posle neophodnog hospitalnog zbrinjavanja otpušten na dalje kućno lečenje.\nIvan KondićNovi Sadprebijanje


Kosovsko tužilaštvo prikuplja informacije kako su vakcine ušle na Kosovo iz Srbije\nPrva isporuka Fajzerovih vakcina Srbiji (22. decembar)\nOsnovno tužilaštvo u Mitrovici počelo je sa sakupljanjem informacija oko ulaska vakcina protiv korona virusa iz Srbije u opštinama na severu Kosova gde živi većinsko srpsko stanovništvo, potvrdio je za RSE glavni tužilac u Mitrovici, Šućri Sula (Shyqri Syla).\nKako je rekao, istraga se vodi kako bi se prikupile informacije i utvrdilo da li su farmaceutski proizvodi na Kosovo ušli iz Srbije, ilegalnim kanalima ili ne.\nVučić izjavio da je počela vakcinacija na severu Kosova\nU Beogradu je 22. decembra ujutru preuzet prvi kontingent od 4.875 doza Fajzerove vakcine.\nU Srbiji naredne nedelje vakcinisanje pristiglim Pfizer vakcinama\nVlada Kosova saopštila je da na osnovu informacija Carine i Granične policije nema podataka da su vakcine protiv korona virusa ušle na sever Kosova iz Srbije preko zvaničnih puteva.\n“Ako su ove vakcine na Kosovo ušle preko ilegalnih puteva, onda će kosovske institucije preduzeti potrebne zakonske mere protiv osoba uključenih u ovu ilegalnu aktivnost, šverc lekovima”, stoji u reakciji Vlade Kosova.\n“Ako se proizvod ne pridržava ove redovne procedure, onda se on smatra ilegalnim proizvodom dok će nadležni organi poduzeti odgovarajuće pravne radnje”, dodaje se u saopštenju.\nVlada Kosova: Nema podataka da su vakcine protiv korona virusa ušle na sever Kosova iz Srbije preko zvaničnih puteva\nKosovo inače planira da osigura vakcinu preko COVAX programa, gde je apliciralo 7. decembra. To je program Svetske zdravstvene organizacije koji ima cilj dopremanja vakcina siromašnijim zemljama.\nIz kosovskih institucija za sada nisu potvrdili da li se vode pregovori i direktno sa Fajzerom oko snabdevanja vakcine, navodeći da su razgovori konfidencijalni.


Oprez, teroristi će se sakriti među izbeglice - Sputnjik Srbija\nOprez, teroristi će se sakriti među izbeglice\n18:14 25.10.2016 Preuzmite kraći link\nFrancuski predsednik Fransoa Oland pozvao je Sjedinjene Američke Države i druge saveznike u borbi protiv džihadista DAEŠ-a da ostanu oprezni i razmene obaveštajne podatke kako bi predupredili njihove eventualne pokušaje odmazde.\nOland je rekao da će se „teroristi sakriti“ među izbeglice koje će u kolonama napustiti Mosul tokom bitke koju vode iračke snage uz podršku koalicije protiv DAEŠ-a.\n„Moramo da budemo u stanju da ih jasno identifikujemo“, rekao je on u Parizu na sastanku ministara odbrane, koji su razgovarali o situaciji u Mosulu.\nOland je takođe upozorio da bi strani borci koji se bore u redovima DAEŠ-a mogli da požele da se vrate u svoje zemlje, rekavši da moraju da se preduzmu mere radi njihovog hapšenja i sprečavanja da izvedu napade.\nSastanak u Parizu ima za cilj pripremu budućnosti Mosula, rekao je Oland i dodao da članice koalicije moraju da pomognu da se osnaže buduće vlasti ovog iračkog grada u kojima će biti sve etničke i verske zajednice kako bi se uspostavio „dugo očekivani mir“.\nPored američkog ministra odbrane Eštona Kartera, sastanku su prisustvovali ministri odbrane iz još 12 zapadnih zemalja.\nteroristi, izbeglice, migranti, Fransoa Oland, Francuska


Da li je zagađenost vazduha doprinela smrtnosti od virusa korona - Sputnjik Srbija\n03:20 27 Oktobar 2020\n19:47 21.04.2020 (osveženo 17:14 10.06.2020) Preuzmite kraći link\nAnaliza je, naime, pokazala da se od ukupnog broja smrtnih slučajeva povezanih sa virusom korona u 66 administrativnih oblasti u Italiji, Španiji, Francuskoj i Nemačkoj, 78 odsto njih desilo u samo pet, koje su bile najzagađenije.\nIstraživanje je ispitalo nivoe azot-dioksida, zagađivača koji najviše proizvode vozila na dizel, kao i vremenske uslove koji sprečavaju da se oblaci prljavog vazduha raziđu iznad grada. Mnoge studije su povezale izloženost azot-dioksidu sa lošim zdravljem, a naročito sa bolestima pluća, zbog koje je veća verovatnoća da će ljudi umreti ako se zaraze Kovidom-19, objavio je „Gardijan“.\n„Rezultati pokazuju da je dugoročna izloženost ovom zagađivaču možda jedan od najvažnijih faktora koji doprinose smrtnosti uzrokovanoj Kovidom-19 u ovim regijama, a možda i širom sveta“, rekao je Jaron Ogen sa Univerziteta „Martin Luter“ u Hale-Vitenbergu u Nemačkoj, koji je sproveo istraživanje.\n„Trujući naše okruženje, trujemo naše telo, a kada ono ima hronični respiratorni stres njegova sposobnost da se brani od infekcije je ograničena“, naveo je Ogen.\nAnalizom je, kako se navodi, ukazano na jaku korelaciju, a ne na uzročnu povezanost.\n„Sada je neophodno da se istraži da li je prisustvo inicijalnog inflamatornog stanja povezano sa odgovorom imunog sistema na virus korona“, dodao je Ogen.\nDruga studija objavljena 7. aprila proučavala je zagađenost finim česticama u Sjedinjenim Državama i otkrila da je čak i malo povećanje nivoa zagađenosti u godinama pre pandemije povezano sa daleko većom stopom smrtnosti od Kovida-19.\nOgenovo istraživanje, objavljeno u žurnalu „Science of the Total Environment“, poredi nivoe azot-dioksida u januaru i februaru u 66 administrativnih oblasti, uzimajući u obzir broj preminulih od Kovida-19 do 19. marta. Ogen je, takođe, ispitao atmosferske uslove kako bi ustanovio gde su oblaci zagađenog vazduha bili „zaglavljeni“ iznad regija.\nDivni prizori iz Indije: Himalaji se vide prvi put posle 30 godina\nEvropa, analiza, istraživanje, smrtnost, koronavirus, virus korona, vazduh, zagađenost, zagađenje vazduha


Izvršena repatrijacija posmrtnih ostataka nestalih lica - Vesti - EULEX - European Union Rule of Law Mission in Kosovo\nNaslovna Služba za medije i javno informisanje Vesti Izvršena repatrijacija posmrtnih ostataka...\nIzvršena repatrijacija posmrtnih ostataka nestalih lica\nDana 30. septembra, na zajedničkoj tački prelaza Merdare izvršena je primopredaja i repatrijacija nestalih lica koja su ekshumirana na kamenolomu Kiževak u Srbiji. Ovi ljudski ostaci pripadaju žrtvama masakra u Rezali, a njihova repatrijacija izvršena je uz podršku porodica, Instituta za sudsku medicinu, Policije Kosova, Ministarstva odbrane Kosova i Međunarodnog komiteta Crvenog krsta.\nPremijer Kosova, Aljbin Kurti, prisustvovao je ceremoniji primopredaje i odao počast žrtvama zajedno sa prisutnim članovima porodica.\nPredsedavajući Vladine komisije za nestala lica, Andin Hoti, zahvalio se svim partnerima koji su dali doprinos, uključujući EULEX, na dugogodišnjim naporima i mukotrpnom radu na pronalaženju i identifikaciji nestalih lica kako bi njihove porodice mogle da pronađu neko okončanje.\nRepatrijaciji i primopredaji prisustvovao je i forenzički tim EULEX-a.\nStručnjaci EULEX-a vrše iskopavanja u Kiževku od 2015. godine, a u novembru 2020. godine postigli su veliki pomak kada su na velikom kamenolomu otkriveni ljudski ostaci.\nPosmrtni ostaci koji su predati u četvrtak pronađeni su tokom prve i druge faze aktivnosti u Kiževku u decembru 2020. i maju 2021. godine, a u međuvremenu se čekalo na rezultate DNK za konačnu identifikaciju. Rezultati DNK potvrdili su da ovi ostaci pripadaju ukupno devetorici pojedinaca: sedam novih identifikacija i dve ponovne asocijacije na ostatke koji su prethodno pronađeni na povezanom lokalitetu u Rudnici. Tim stručnjaka EULEX-a stalno je bio uključen u pretraživanju i lociranju ovog lokaliteta, a zatim i u ekshumaciji ovih posmrtnih ostataka.\nNakon zvanične primopredaje, ljudski ostaci su, u pratnji Bezbednosnih snaga Kosova, odvezeni u mrtvačnicu Instituta za sudsku medicinu. Sledeći korak predviđa detaljno ponovno ispitivanje posmrtnih ostataka od strane stručnjaka ISM-a uz podršku forenzičkog tima EULEX-a. Nakon što se ovaj proces završi, ostaci će se predati porodicama.\nNaši zajednički rad i napori na rasvetljavanju sudbine nestalih lica se nastavljaju.


Sledeći Zapad: Iran se otvara i srpskim firmama\nOkosnica privredne saradnje dve zemlje poljoprivreda, s obzirom da Iran dosta uvozi pšenicu, kukuruz, soju i uljarice. Na tržištu Irana postoji šansa i za srpska preduzeća koja su poslovno aktivna u proizvodnji automobilskih komponentni\nObjavljeno: 29.12.2016. 11:22h\nFoto: Press centar UNS, Predstavljanje mogućnosti privredne saradnje Srbije i Irana\nPredstavnici Mreže za poslovnu podršku (BSN) i Srpsko-iranske poslovne komore, Dragoljub Rajić i Said Hoseini, potpisali su Sporazum o saradnji dva poslovna udruženja kao doprinos intenziviranju privredne saradnje Srbije i Irana, saopštila je BSN.\nEkonomski savetnik Ambasade Islamske Republike Iran u Beogradu Mohammad Javad Izadi naglasio je da su zvanični privredni predstavnici obe zemlje ubeđeni da će već za par godina aktuelna trgovinska razmena od 19 miliona dolara neminovno porasti.\nSrbija ima suficit, pošto je izvoz u Iran bio 15 miliona dolara u 2015. godini.\nOn je, takođe, rekao da predstojeća velika revitalizacija železničke i putne infrastrukture Irana označava i šansu za srpska i regionalna preduzeća u oblasti građevinarstva, saobraćaja i informacionih tehnologija.\nHošeini je napomenuo da je okosnica privredne saradnje dve zemlje poljoprivreda, s obzirom da Iran dosta uvozi pšenicu, kukuruz, soju i uljarice.\nNa tržištu Irana postoji šansa i za srpska preduzeća koja su poslovno aktivna u proizvodnji automobilskih komponentni, s obzirom da je Iran najveći proizvođač automobila u svom regionu.\nPartner u Mreži za poslovnu podršku Dragoljub Rajić je rekao da sporazm sa Srpsko-iranskom poslovnom Komorom trebalo bi da omogući direktno povezivanje srpskih i iranskih firmi i posete srpskih kompanija Iranu i obratno, uz razmenu informacija o neophodnim tehnologijama i dobrim poslovnim šansama za domaće i iranske firme.\nOcenio je da je dobro što je Iran veoma otvoren i za sve vrste inovacija u raznim privrednim granama i delatnostima, a posebno za savremena informaciona i agrotehnička rešenja u oblasti poljoprivrede, jer je ova zemlja lider u poljoprivrednoj proizvodnji među državama arapskog sveta i zato je moguće tamo izvesti tehnologije i inovacije srpskih informacionih i poljoprivrednih inženjera.


Kako pronaći adekvatan smeštaj u Beogradu\nŽivimo u teškom trenutku, kada je imati novac imperativ i preduslov za dobre stvari u životu, a istovremeno nas ...\n10 načina da se zabavite sa veoma malo novca\n> Kako pronaći adekvatan smeštaj u Beogradu\nGlavni grad Srbije je je oduvek predstavljao zanimljivu turističku atrakciju posetiocima iz regiona. Razlozi se ogledaju u bogatom noćnom životu, zanimljivim kulturnim i istorijskim sadržajima koje nudi, brojnim restoranima, kafićima, šetalištima… Za one koji u njemu borave neko vreme osnovno je pronaći adekvatan smeštaj u Beogradu. U zavisnosti od karaktera posete, a i finansijskih mogućnosti, smeštaj u Beogradu se može naći od luksuznih hotela, preko onih pristojnih, a manje luksuznih, do hostela i apartmana. Apartmani u Beogradu predstavljaju najjeftiniji vid smeštaja posetiocima koji imaju limitirana sredstva, ili jednostavno žele intimniju atmosferu od hotelske.\nUkoliko je svrha posete turistička, obilazak kulturno istorijskih obeležja, najbolje je pronaći apartman u centru Beograda. Apartmani u Beogradu koji se nalaze u užem i širem centru grada nude niz prednosti u odnosu na dalji smeštaj u Beogradu. Blizina Kalemegdana, Skadarlije,Knez Mihajlove, Obilićevog Venca, svih pozorišta, bioskopa, pa i splavova na beogradskim rekama i mnogim drugim mestima koja privlače turiste je ono što ih tera da se opredele za apartmane u Beogradu koji se nalaze oko centra grada. Ušteda vremena i novca za prevoz, kao i mogućnost da se provede nekoliko dana u samom centru kompenzuje se malo većom cenom smeštaja u Beogradu. Sa druge strane posmatrano, iznajmiti apartman opet predstavlja značajnu uštedu u odnosu na hotelski smeštaj.\nUkoliko je svrha boravka poslovne prirode, posetioci će se pre opredeliti za lokaciju koja je najbliža mestu za koje su poslovno vezani. U tom slučaju nije bitna blizina zabavnih sadržaja, pa je najadekvatnji smeštaj u Beogradu onaj koji pruža mogućnost da se do određene tačke stigne za najmanje moguće utrošenog vremena.\nViše o smeštaju u beogradu na http://apartmaniubeogradu-taurus.rs/


Dve glavne komponente budžeta-projekti i životni standard\nTanjug 8. decembra 2020. 10:43\nBEOGRAD – Ministar finansija Siniša Mali izjavio je danas da predlog budžeta za 2021. godinu ima dve najvažnije koponente – predviđa nikad veća ulaganja u razvojne projekte i ima izrazito socijalni karatker usmeren na povećanje životnog standarda građana.\nNarodni poslanici počeće danas u Skupštini Srbije raspravu o predlogu budžeta i setu pratećih zakona, a Mali ističe da će od 1. januara, uprkos situaciji sa korona virusom, biti povećane plate u javnom sektoru, pet odsto zdravstvenim radnicima, a ostalima 3,5 odsto i još 1,5 odsto od 1. aprila.\n„Ne samo da će penzije biti sigurno već će biti i povećane za 5,9 odsto po švajcarskoj formuli“, rekao je Mali za Prvu.\nIstakao je da se ne odustaje od programa „Srbija 2025“, koji ima za cilj da prosečna plata 2025. bude 900 evra, a penzija 430 evra.\n„Ne samo da nastavljamo već i pojačavamo investicije, a posebno u razvoj putne infrastrukture i zdravstva“, dodao je Mali.\n„Uprkos koroni imaćemo razvojni budžet u 2021. godini“, naglasio je ministar finansija.


Luksemburg ima najviše zaštićenih područja u Evropi, BiH na posljednjem mjestu - Impuls\nObjavljeno: Utorak, 12 Januar 2021 09:18\nBroj i površina zaštićenih kopnenih područja u Evropi stalno je u porastu i danas je 26 odsto teritorije Evropske unije zaštićeno nacionalnim zakonima, prenosi Beta.\nNa drugom mjestu je Slovenija, sa 1.891 zaštićenim područjem na 72 odsto teritorije zemlje.\nU prvih pet evropskih zemalja su Malta (65 odsto), Kipar (56 odsto) i Lihtenštajn (45 odsto). Iza njih slijede Holandija, Velika Britanija, Austrija, Poljska i Njemačka.\nNa posljednjem mjestu je Bosna i Hercegovina, gdje zaštićena prirodna dobra predstavljaju samo četiri odsto državne teritorije. BiH, sa površinom većom od 192.000 kvadratnih kilometara, ima 40 zaštićenih područja, koja se prostiru na 1.922 kvadratna kilometra.\nSrbija je sa sedam odsto teritorije pod zaštitom na 33. mjestu, od 35 analiziranih zemalja.\nMeđu zemljama sa najmanjim procentom zaštićene teritorije su Rumunija (šest odsto), Belgija (osam odsto) i Portugal, Sjeverna Makedonija i Mađarska (devet odsto).\nNjemačka, Švedska i Švajcarska imaju najveći broj zaštićenih područja, ali ona ne pokrivaju veliku površinu. Njemačka ima 17.654 zaštićenih područja koja pokrivaju 31 odsto površine zemlje, Švedska 15.254, a Švajcarska 10.423.\nPortal SaveOnEnergy je analizirao gotovo 80.000 nacionalno zaštićenih kopnenih područja u Evropi i izračunao procenat zaštićene teritorije po zemlji, kako bi vidio ko ulaže najveće napore da sačuva svoja prirodna dobra. Analizom nisu obuhvaćena morska zaštićena područja ni kulturna dobra, kao ni područja koja se prostiru na površini više zemalja.


MINISTARKA RADA NA MEĐUNARODNI PRAZNIK RADA PORUČUJE: I dalje ćemo se truditi da nađemo najbolja rešenja za sve radnike!\n– Poslednjih godinu dana, kada sve gledamo kroz prizmu kovida-19, primarni cilj nam je bio da osim zdravlja, sačuvamo svako radno mesto – kaže ministarka Darija Kisić Tepavčević.\nPovodom 1. maja, Međunarodnog praznika rada, ona ocenjuje da je država u tome uspela, o čemu najbolje svedoči podatak da je očuvana stopa nezaposlenosti manja od 10 odsto.\nZa naredni period, od 2021. do 2026. godine je, ističe ona, sačinjena nova Strategija zapošljavanja u koju su uključene i mere aktivne politike zapošljavanja, posebno teže zapošljivih, kao što su osobe sa invaliditetom, pripadnici romske populacije, stariji od 50 godina.\n– Za podsticaj njihovom zapošljavanju u ovoj godini raspisano je 13 javnih poziva, za poslodavce i nezaposlene, za šta je država izdvojila nešto manje od šest milijardi dinara – kaže ministarka uz ocenu da država preduzima čitav niz mera, ekonomskih i strateških, prvo da se očuvaju radna mesta ali i da se i u ovim teškim uslovima poveća broj zaposlenih – rekla je ona.\nKada je reč o samom položaju i pravima radnika, naglašava da je to pitanje koje je stalno otvoreno i usložnjavanjem i vrsta i specifičnosti posla, stalno se javljaju novi izazovi.\n– Radnici uvek i to s pravom traže povoljnije uslove, tako će biti i nadalje, a mi smo ti koji ćemo se truditi da iznađemo najbolja moguća resenja – kaže Darija Kisić Tepavčević.\nNavodi da u tom smislu, Ministarstvo rada priprema čitav niz zakona direktno vezanih za prava radnika, uslove rada i bezbednost na radu.\n– Radi se zakon o angažovanju radnika u slučaju povećanog obima posla, sezoncima kako se to u medijima obično kaže. On se do sada ticao samo angažovanja u poljoprivredi a sada ćemo njegove odredbe da proširimo i na građevinarstvo, turizam i usluge, poslove u kući – kaže ministarka.\nDodaje da se pripremaju i zakoni o socijalnom preduzetništvu, kao i o bezbednosti i zdravlju na radu.\nSindikati i saradnja sa njima su nezaobilazna tema naročito pred praznike kao što je 1.maj.\nDarija Kisić Tepavčević ističe da je odnos sa sindikatima izuzetno dinamičan, da na Socijalno ekonomskom savetu i inače, dve strane često imaju drugačija gledišta ali se obe uvek trude da dođu do zajedničkog cilja.\n– Od kada sam na čelu ministarstva zalažemo se da i predstavnici sindikata budu uključeni u svaku radnu grupu pri izradi zakona i nadam se da će to uroditi plodom. To često nisu prijatne diskusije, dugo traju, ali idemo u istom pravcu i očekujem da će se vrlo brzo videti efekti našeg zajedničkog rada – naglašava ona.\nPandemija koronavirusa uticala je na kompletan život i navike pa i oblike radnog angažovanja, izražene pre svega u radu od kuće, pa se nameće pitanje šta će sa tim navikama i novim formama rada biti kada pandemija mine.\n– Svi sa radošću i nestrpljenjem čekamo postokovid period, a još je teško predvideti u kojoj meri će se održati rad od kuće. Ali sigurno je da će ga biti i da će u budućnosti biti dosta nestandardnog radnog angažovanja pa upravo radimo nacrt zakona koji će takav način rada regulisati – objašnjava ministarka.\nDodaje da su u njegovu izradu osim svih relevantnih ministarstva uključeni i predstavnici sindikata i poslodavaca, da je zajedničko polazište svih uključenih strana to da radnici bez obzira na koji način su angažovani treba da ostvaruju puna prava iz radnog odnosa.\nOčekuje se da zakon bude donet tokom ove godine.\n← “DZONG TONG VU-ĆI-ĆI”: Kad pomislite da ste sve videli! POSLANIK SNS PROGOVORIO KINESKI, reakcije urnebesne (VIDEO)\nRuski patrijarh čestitao Uskrs svim vernicima →\nStav Rumunije prema Kosovu principijalan i nepromenjen\nKIŠA ĆE DANIMA LITI KAO IZ BOKALA! Sumorna prognoza za narednih deset dana, temperatura neće prelaziti 15 stepeni


Igrači su "namestili" glavu, izgubljena su dva boda, ali je dobijeno daleko više - alo.rs\nAUTOR: Alo.rs/S.M. DATUM I VREME: 01.06.2020. 17:48\nDejan Stanković je održao konferenciju za medije povodom meča u Kupu Srbije protiv Inđije i podsetio da ekipu čeka meč na terenu gde su imali dosta problema u prvenstvu (1:1).\n"Mnogo smo naučili iz te utakmice, promenili smo pristup posle tog meča i “namestili” glavu. Ostali smo bez dva boda, ali smo mnogo dobili iz tog meča. Idemo u Inđiju da nastavimo put ka duploj kruni, to je naš zadatak i cilj od kog ne odustajemo".\n"Kada sam rekao da smo mnogo naučili, tu ubrajam i sebe. Bilo je to “krštenje” za mene i bio sam malo nervozniji nego što sam inače", priznaje Stanković.\n"Gubili smo 1:0, a ja sam želeo da okrenemo utakmicu. Drugi deo igre je bio sjajan i samo smo se mi pitali oko dešavanja na terenu.\n"Rad je isplativ. Kada se neko posveti, može da ima i krize i negativne momente i da mu ništa ne ide od “noge”, ali ako radiš pošteno, kao što on radi, onda ti se to vrati. Ivanić je dobar momak i talentovan fudbaler, ali je trebalo raditi na njegovoj “glavi”, na tome da se opusti i da počne da igra onako kako ume. On je ozbiljan igrač, a ovo je početak. Ima on još mnogo toga da pruži u Zvezdi".\n"Vulić je spreman za meč, kao i Boaći koji je u trenažnom procesu. Moja odluka je da još uvek ne računam na Sanoga, ali već od sledeće utakmice i on će biti u kombinaciji za tim. On je dobar igrač, ali izlazi iz povrede i nećemo da rizikujemo previše. Hoću da budem siguran da može da odgovori na sve moje zahteve", istakao je Stanković.\nHrvatu smestili blamažu! Stao pokunjeno pred Džordana - ugasio ga kao zadnju cigaretu


Od „Kaćuše“ do „Grada“: Koliki put su prešli ruski raketni sistemi za 80 godina/video/\nRaketni sistemi „Kaćuša“ su 14. jula 1941. godine, u okolini beloruskog grada Orša, imali vatreno krštenje. Efekat je bio neverovatan. Tada je rafalna paljba „Kaćuše“ uništila železničku stanicu sa nemačkom tehnikom i vojskom.\nNemački vojnici su u svojim dnevnicima tada pisali da su Rusi upotrebili naoružanje koje do tada nije viđeno. Na poligonu Opuk na Krimu juče su bili postrojeni raketni sistemi „Grad“, naslednici legendarnih „Kaćuša“ simbola pobede u Drugom svetskom ratu.Na snimku se vidi kako se raketni sistemi „Grad“ raspoređuju na borbene pozicije. Čak i u slučaju iznenadne komande sistemima ne treba mnogo vremena da se pripreme. Dežurna baterija je uvek spremna.Kolona mora biti neprimetna. Niko ne može da se odupre takvom mnoštvu raketa. Municija koju poseduju je kalibra od 122 milimetra i celokupan komplet od 40 projektila se ispali u rekordnom roku od 20 sekundi. Za preciznost gađanja je odgovoran operater.Rafalna paljba može da potopi i neprijateljske brodove i uništi oklopna vozila. U jednoj sekundi se ispaljuju dve rakete koje mogu da pogode ciljeve na udaljenosti do 40 kilometara, a baterija može da uništi površinu veličine 30 fudbalskih terena.Ova tehnika može lako da savlada bilo koji teren i da vatrom podrži ofanzivu tenkova, kao i da pojača napad sa mora. Celokupna Crnomorska divizija desantnih brodova „Cezar Kunikov“, „Azov“ i „Novočerkask“ je opremljena ovim sistemima.Sve o Rusiji pročitajte ovde.\nrusija, oružje, raketni sistemi\n© Sputnik / Ivan Rudnev / Uđi u foto-galerijuRaketni sistemi "BelGrad" belruske vojske\nNemački vojnici su u svojim dnevnicima tada pisali da su Rusi upotrebili naoružanje koje do tada nije viđeno.\nNa poligonu Opuk na Krimu juče su bili postrojeni raketni sistemi „Grad“, naslednici legendarnih „Kaćuša“ simbola pobede u Drugom svetskom ratu.\nNa snimku se vidi kako se raketni sistemi „Grad“ raspoređuju na borbene pozicije. Čak i u slučaju iznenadne komande sistemima ne treba mnogo vremena da se pripreme. Dežurna baterija je uvek spremna.\n„Zatekli smo posade raketnih sistema pred sam odlazak na zadatak. Jedva smo ih pratili, jer je vojnicima potrebno nešto manje od jednog minuta kako bi zauzeli pozicije i pripremili sisteme“, prokomentarisala je novinarka ruske televizije „Zvezda“.\nKolona mora biti neprimetna. Niko ne može da se odupre takvom mnoštvu raketa. Municija koju poseduju je kalibra od 122 milimetra i celokupan komplet od 40 projektila se ispali u rekordnom roku od 20 sekundi. Za preciznost gađanja je odgovoran operater.\nSmrt za hiperzvučne letelice: Rusi testirali S-500 „Prometej“/video/\nRafalna paljba može da potopi i neprijateljske brodove i uništi oklopna vozila. U jednoj sekundi se ispaljuju dve rakete koje mogu da pogode ciljeve na udaljenosti do 40 kilometara, a baterija može da uništi površinu veličine 30 fudbalskih terena.\nOva tehnika može lako da savlada bilo koji teren i da vatrom podrži ofanzivu tenkova, kao i da pojača napad sa mora. Celokupna Crnomorska divizija desantnih brodova „Cezar Kunikov“, „Azov“ i „Novočerkask“ je opremljena ovim sistemima.\n19:28Kecmanović posle epske borbe poražen od Kukuškina – Srbija gubi


Susret dijaspore i otadžbine\nMinistar finansija i ekonomije u Vladi Republike Srbije Božidar Đelić izjavio je da će do kraja godine biti donet zakon o denacionalizaciji. - Posle izglasavanja ovog zakona, predstavnici dijaspore imaće rok od godinu dana da registruju imovinu na koju polažu pravo, precizirao je Đelić učestvujući na skupu "Susret dijaspore i otadžbine", koji je u Domu vojske organizovala Privredna komora Jugoslavije.\nPrema Đelićevim rečima, postoji mogućnost da do leta bude usvojen i zakon o vraćanju novca dijaspori od Zajma za preporod Srbije. Prva rata bila bi, kako je rekao, isplaćena ove, a ostatak u naredne četiri godine.\nUkoliko odluče da investiraju u Srbiju, Vlada Srbije će predstavnicima dijaspore ponuditi program koji će garantovati najniže stope poreza na dobit u Evropi, kreditiranje za svakog zaposlenog radnika i druge olakšice, istakao je Đelić.\nRepublički ministar finansija najavio je, na ovom skupu, da će posle završene akcije "Sablja" uslediti rasčišćavanje privrednog kriminala.\n"Po meni to je jedan poreski skalpel, znači jedan precizni instrument koji će razdvojiti trulež poreske utaje od ogromnog zdravog tkiva naše zemlje koji treba da se podstakne i treba da posluje" - izjavio je Đelić.


RTCG - Radio Televizija Crne Gore - Nacionalni javni servis :: Ostali sportovi :: "Hamilton nema razloga da razmišlja o drugim ekipama"\nDIREKTOR MERCEDESA 25. 10. 2019. 16:02 >> 16:00 0\n"Hamilton nema razloga da razmišlja o drugim ekipama"\nDirektor Mercedesa Toto Volf rekao je da vozač Luis Hamilton nema razloga da razmišlja o prelasku u neku drugu ekipu Formule 1.\nMercedes je, na prošloj trci u Japanu, osvojio šestu uzastopnu titulu u konkurenciji konstruktora, a njegova dva vozača Hamilton i Valteri Botas bore se za šampionsku titulu. Britanac je u prednosti, pošto ima 64 boda više, a u nedjeljnoj trci u Meksiku mogao bi da osvoji šestu šampionsku titulu, petu u Mercedesu.\nHamilton ima ugovor sa Mercedesom do kraja 2020. godine, ali spekuliše se da bi po isteku ugovora mogao da promijeni sredinu i pređe u Ferari.\n"Želimo da završimo sezonu u velikom stilu, da odahnemo na kratko, a onda da razgovaramo šta će se dogoditi 2021. godine. Lojalnost i integritet nas vežu, najvažnije diskusije o 2021. godini biće sa Luisom i Valterijem, ali se to još nije dogodilo. Odnos koji smo razvili je snažan faktor u očuvanju tima i pravo bogastvo Mercedesa", rekao je Volf, prenio je Jahu sport.\nMercedes je ove sezone bio siguran, a na ekipi ostaje da tako nastavi i naredne sezone, kako bi ubijedila Hamiltona da potpiše novi ugovor. U sezoni 2021 primjenjivaće se nova pravila i za sada je nemoguće predvidjeti ko bi mogao da bude najbolji.\nTakođe i vozaču Ferarija Sebastijanu Fetelu na kraju sezone 2020 ističe ugovor. Volf je rekao da zna da je na ekipi da pokaže Hamiltonu zbog čega vrijedi ostati.\n"I Ferari će razmotriti opcije. Sada imaju dobar sastav, ali sigurno će razmišljati o 2021. Takođe i mi razmišljamo o tome. Sve dok budemo mogli da obezbijedimo pobedničko vozilo, Luis nema razloga da razmišlja o drugim ekipama, a mi nemamo razloga da tražimo na drugom mjestu", naveo je on.\nPitanje je i da li će Volf za 18 mjeseci ostati u Mercedesu, pošto se spekuliše da će zamijeniti Čejsa Kerija na čelu Formule 1.\n"Kada radiš nešto, to moraš da radiš svim srcem, da budeš 100 odsto posvećen, ili nemoj da radiš. Da sanjam o nekom drugom poslu, ne bih radio ovaj posao. Zaista uživam u vođenju sportske ekipe, uživam u brutalnoj iskrenosti rezultata kruga koji pokazuje da li si dovoljno dobar ili nijesi, a najvažnije uživam u odnosima unutar ekipe", naveo je Volf.\nTrka za Veliku nagradu Meksika na programu je u nedjelju od 20.10. Hamilton će osvojiti šestu titulu ako osvoji 14 bodova više od timskog kolege Botasa.


Beta\t 25. septembra 2015. 17:05\n“Premijeri (Srbije i Hrvatske) treba da napuste dečje rovove koje su iskopali, i da, uz pomoć Brisela i Berlina, najzad omoguće građanima da žive normalno i da se privredna aktivnost odbija normalno”, rekao je Stefanović novinarima u Skupštini Srbije.\nKako je ocenio, ponašanje vlada dveju zemalja “liči na Srednji vek”, a premijer Vućič krizu sa Hrvatskom koristi da skrene pažnju s drugih gorućih pitanja.\n“Srbija je u teškoj situaciji, ali to vlasti odgovara da skrene pažnju s nekih gorućih pitanja. Vučić i Milanović su se super našli, odlično sarađuju, a mi ćemo sve to skupo da platimo”, rekao je poslanik DS.\n“Nikome od izbeglica nije cilj da ostane u zemljama u ovom regionu. Zemlje u regionu trebalo je da na najefikasniji način obezbede tim ljudima da odu u željene zemlje i da taj proces ne bude tema za izborne kampanje u Hrvatskoj i Srbiji i za lečenje kompleksa iz mladosti svih tih ljudi”, rekao je Živković.\n“Žao mi je što se susedski odnosi narušeni zbog izborne kampanje u Hrvatskoj”, rekao je Babić i istakao da je reakcija Srbije bila iznuđena.\nMilićević je ocenio da je Hrvatska započela “trgovinski rat i ekonomsku agresiju” na Srbiju, a da je Srbija najpre želela da na evropski način reši i problem, ali da nije našla sagovornika za takav način rešavanja spora.\n“Srbija nijednim svojim potezom i gestom nije doprinela da se dođe do ove situacije”, rekao je on, uz ocenu da ponašanje Hrvatske nije u cilju dobrosusedskih odnosa i da predstavlja kršenje SSP.


05-06-2020 22:03 Ratni izveštaji Naoružanje Svet Planeta\nAmerički list objavio je da je Vašington obavio prvi test onoga što su nazvali "ubicom" ruskog sistema protivvazdušne odbrane S-400.\n„AGM-88G“ (Foto: Jutjub)\nPrema listu Drajv (The Drive), Sjedinjene Države izvršile su prvo testiranje rakete „AGM-88G“, jer je dizajnirana da uništi neprijateljske sisteme protivvazdušne odbrane.\nEksperiment je sproveden pomoću lovca F-18A Super Hornet pete generacije, jer su vojni eksperti visoko ocenili interakciju borbenih sistema i nove rakete. List je naglasio da se test održao na američkom vojnom aerodromu u Merilendu.\nVredi napomenuti da je IHS DŽejns (IHS Janes) list ranije objavio da su ove rakete sposobne da unište ruske sisteme protivvazdušne odbrane S-400.\nKoja evropska zemlja je glavno uporište američke vojske, saznajte OVDE!


"Praznične horske čarolije" - dečiji horovi pevali za dečije odeljenje\n„Praznične horske čarolije“ – dečiji horovi pevali za dečije odeljenje\nObjavljeno 23.12.2016. u 13h\nU velikoj sali Kulturnog centra Zrenjanina, juče sa početkom od 19 časova održan je drugi po redu humanitarni koncert Praznične horske čarolije”.\nNOVOGODIŠNJI HUMANITARNI KONCERT\nHORSKOG FESTIVALA „SLOBODAN BURSAĆ″\nUlaznica za koncert bili su slatkiši ili slaniši od kojih će se napraviti paketići i biti uručeni dečijem dečijem odeljenju gradske bolnice „Đorđe Joanović” u ponedeljak, 26. decembra u 12 časova.\nPrilikom dodele paketića će Cekom – Centar za kreativno odrastanje i multikulturalnu saradnju, izvesti novogodišnju predstavu „Nova godina u potrazi za Deda Mrazom” za decu na odeljenju.\nU okviru programa će nastupili su\nGradski dečiji hor Kulturnog centra (dirigent Senka Milisavljević)\nHor muzičke kreativne radionice „Kolegijum” i hor pripremnog razreda muzičke\nškole „Josif Marinković” (dirigent Sanja Popović)\nDečiji hor muzičkog centra „Supernova” (dirigent Marko Pejčić)\nDečiji Hor „Prepodobni Rafailo Banatski” (dirigent Senka Milisavljević)\nPre svakog nastupa emitovani su spotovi svakog hora.\n„Praznične horske čarolije“ će očigledno biti tradicionalne, jer ovo je drugi put da uspevamo da skupimo dosta slatkiša i slaniša i to želimo da nastavimo da radimo. Manifestacija je zaživela i nadam se da će iz godine u godinu biti sve bolja i veća.\nVečeras su se čule vesele dečije pesmice i mislim da je ovo veče bilo puno praznične atmosfere i svega onog što treba da bude u ovogodišnjim danima, rekao je Vladimir Stojković direktor horskog festivala „Slobodan Bursać“ i zahvalio se pomoći kompaniji Gomex, Rotari klubu kao i Poljoprivrednoj školi Zrenjanin.\nOvo je prvi koncert u nizu koji skuplja sredstva za obnovu biste Slobodana Bursaća, sledeći su koncert Svetog Serafum Sarovski u Gradskoj kući 29. decembra, i 4. januara koncert Zrenjaninske filharmonije, dodao je Stojković\nOrganizatori humanitarne akcije su horski festival Slobodan Bursać, KulturKick Creative Productions i Kulturni centar Zrenjanina, u saradnji sa mladima iz Cekoma – Centra za kreativno odrastanje i multikulturalnu saradnju.\nDeca iz ekološke radionice Poljoprivredne škole Zrenjanin, koju vode profesorke Ljiljana Bačvanski i Aleksandra Rodić napravila su aranžmane za mališane u bolnici.\nTagovi:humanitarni koncert, kulturni centar zrenjanin, praznične horske čarolije, Slobodan Bursac, Vesti Zrenjanin\nPromocija knjige „Podnebesje“ u ponedeljak u Kulturnom centru


Republika / Uhapšen monstrum: Zlostavljao pa pokušao da ubije ženu i maloletne ćerke!\nMuškarac je osumnjičen da je 21. septembra u porodičnoj kući u okolini Varaždina pokušao ubiti suprugu, koju je duži period zlostavljao, ali su ga u tome sprečile dve maloletne kćerke, saopšteno je iz Županijskog tužilaštva u Varaždinu.\nNakon toga je pobegao iz kuće i krio se do 24. septembra kada se u prepodnevnim časovima vratio i pokušao usmrtiti suprugu i sedamnaestogodišnju kćer, koju je duži period zlostavljao, kao i druge dve maloletne ćerke.\nUsled napada muža i oca, supruga i kćerke su zadobile više telesnih povreda, prenose hrvatski mediji.\nOsumnjičenom su na teret stavljena tri krivična dela pokušaja teškog ubistva i tri krivična dela povrede detetovih prava.\nPritvor mu je određen zbog opasnosti da u istrazi utiče na svedoke i zbog opasnosti da ponovi krivična dela i dovrši krivična dela koja je pokušao.\nHronika Hapšenje Varaždin Zlostavljanje Zlostavljanje dece Pokušaj ubistva Svet Region Hrvatska\nKATASTROFA KOD VARAŽDINA: Pokušao da ubije suprugu i tri ćerke!


Polovni Daewoo Doosan električni viljuškari oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Viljuškari > Električni viljuškari > Daewoo Doosan\nPolovna Daewoo Doosan električni viljuškari na prodaju\nOvde je kompletna lista polovnih Daewoo Doosan električni viljuškari oglasa za prodaju na Mascusu. Daewoo Doosan električni viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Daewoo Doosan električni viljuškari u odeljku Brendovi.\nDaewoo Doosan B20XMaksimalni kapacitet dizanja: 2000, Maksimalna visina podizanja: 500, Stub za podizanje: Trojni\nMascus pruza svojim korisnicima najbolju priliku za pretragu i pronalazak polovnih mašina u kategoriji Daewoo Doosan električni viljuškari i druge opreme\nOvde je kompletna lista polovnih Daewoo Doosan električni viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Daewoo Doosan električni viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Daewoo Doosan električni viljuškari.


BiH će i dalje insistirati na prekategorizaciji graničnog prelaza u Novom Gradu - Akta.ba\nOn je naveo da ni na sjednici održanoj u ponedjeljak, 5. jula, u Kozarskoj Dubici nije riješen ovaj problem.\n07.07.2021. 12:52 / Izvor: Akta.ba\nNačelnik opštine Novi Grad Miroslav Drljača izrazio je nadu da će na narednim sastancima predstavnika BiH i Hrvatske biti ostavren napredak na rješavanju pitanja prekategorizacije graničnog prelaza u ovoj lokalnoj zajednici i istakao da je za privrednike ovog kraja veoma bitno da na njemu ponovo bude omogućen teretni saobraćaj.\nDrljača je potvrdio Srni da je prekategorizacija graničnog prelaza u Novom Gradu bila na dnevnom redu sjednice Mješovite komisije za praćenje sprovođenja Ugovora o granici između BiH i Hrvatske, ali da konkretnog napretka nije bilo.\n"Za nas je jako važno da ugovor o granici između BiH i Hrvatske iz 2013. godine ističe i da je u prijedlogu novog ugovora BiH naznačila ovaj prelaz kao granični prelaz za robu koja ne podliježe direktnom carinskom pregledu", istakao je Drljača.\nOn je naveo da će BiH insistirati da se izvrši prekategorizacija, bez obzira na kvalitet mosta na rijeci Uni, na graničnom prelazu.\nPrema njegovim riječima, dosadašnja ispitivanja su pokazala da most može služiti za prevoz težeg tereta, kamiona sa prikolicom i onih koji voze kontejnere.\n"Takođe je važno da Hrvatska u svojim dokumentima ovaj prelaz definiše u tom statusu. Nadamo se da će sljedeći sastanci predstavnika BiH i Hrvatske napraviti pomak", rekao je Drljača.\nOn je naveo da je ovo pitanje veoma bitno za privrednike s obzirom na to da bi rute prema Rijeci i Italiji u tom slučaju bile jeftinije od 150 do 200 eura.\n"To je veoma značajno za sve privrednike, posebno one koji izvoze veću količinu robe", naglasio je Drljača.\nGranični prelaz u Novom Gradu zatvoren je za teretni saobraćaj od 2013. godine, kada je Hrvatska ušla u EU, a opština Novi Grad je iste godine podnijela zahtjev za prekategorizaciju.\n#prekategorizacija graničnog prelaza\nPravna strategija BiH protiv odlagališta na Trgovskoj gori do kraja marta\nZakazan novi sastanak zbog Trgovske gore u Banja Luci: Zemljište u slivu Une krije odgovore\nPočela rekonstrukcija autobuske stanice u Novom Gradu\nPravilnik o načinu ostvarivanja novčanih podsticaja za podršku sektoru MSP


Svijet - datum: 2018-08-18 NAKON DOGOVORA SA ŠPANIJOM, NA RED DOŠLA I ATINA Njemačka vraća migrante u Grčku Njemačka pregovara i sa italijanskom vladom i vjeruje da će postići sličan dogovor. Međutim, sporazumi najvjerovatnije neće pogoditi veliki broj migranata\nBERLIN – Njemačka će vraćati u Grčku migrante koji su već tražili azil u toj mediteranskoj državi, predviđeno je sporazumom dviju država.\nSporazum s Grčkom je još jedan korak ka uređenijoj migracionoj politici u Evropi, poručio je njemački ministar unutrašnjih poslova Horst Zehofer, a preneo Rojters.\nNjemačka je prošle nedjelje postigla sličan dogovor o vraćanju migranata sa Španijom, a sve to nakon spora zbog politike azila između konzervativaca kancelarke Angele Merkel i njihovih koalicionih partnera, bavarske CSU, koji je zbog toga zamalo srušila Vladu.\nNjemačka će, sa svoje strane, riješiti zaostale slučajeve ponovnog spajanja porodica do kraja godine, te preispitati sporne slučajeve.\nNjemačka pregovara i sa italijanskom vladom i vjeruje da će postići sličan dogovor. Međutim, kako navodi britanska agencija, sporazumi najverovatnije neće pogoditi veliki broj migranata.\nPodaci njemačkog ministarstva unutrašnjih poslova pokazuju da je od sredine juna oko 150 ljudi koji su već tražili azil u nekoj zemlji EU ušlo u Njemačku preko granice sa Austrijom.\nViše od 1,6 miliona migranta ušlo je u Njemačku od sredine 2014. godine, što je izazvalo tenzije i, između ostalog, uvelo Alternativu za Njemačku, desničarsku stranku, u njemački parlament.\nMerkel je u više navrata branila svoju odluku iz 2015. godine da primi stotine hiljada migranta iz humanitarnih razloga, ali je i obećala da će spriječiti ponovni priliv tolikog broja ljudi.


Uprava carina: Počeli dogovori o realizaciji projekta sa Svetskom bankom - Pluton Logistics\n18/09/2019 marko\tgužve na granici, Jedinstveni nacionalni prozor, Svetska banka, Uprava carina\nU Upravi carina je 17. septembra 2019. godine održan sastanak sa predstavnicima Svetske banke koja će podržati projekat o unapređenju trgovanja i saobraćaja na zapadnom Balkanu.\nSastanku na kome su razmatrane mogućnosti najefikasnije realizacije pomenutog projekta prisustvovala je Snežana Karanović, pomoćnik ministra finansija, dok je sve prisutne u ime domaćina pozdravio zamenik direktora Uprave carina Veselin Milošević.\nGlavne teme bile su usmerene na sam projektni zadatak i predstavljanje sledećih koraka u njegovoj realizaciji, a razmatrane su i ažurirane informacije u vezi sa trenutnim sistemima i potrebama Uprave carina.\n– Cilj ovog projekta je olakšanje trgovine i transporta na području zemalja Zapadnog Balkana i EU, zatim uvođenje potpunog elektronskog poslovanja u oblasti koja se odnosi i na carinsko poslovanje, kao i efikasnost u pogledu sigurnosnih kontrola, čime bi se obezbedio veći nivo bezbednosti samog carinskog poslovanja – istakao je zamenik direktora i dodao da taj projekat treba da podrži napore šest zemalja, odnosno carinskih teritorija Zapadnog Balkana, Albanije, BiH, AP Kosova, Severne Makedonije, Crne Gore i Srbije, za unapređenjem ekonomske saradnje u regionu i sa EU.\nPočetkom maja potpisan je zajam za Projekat regionalne trgovine i transportnih olakšica u zemljama Zapadnog Balkana gde prva faza tog regionalnog projekta u koju su uključene Srbija, Albanija i Severna Makedonija iznosi 90 mil USD, od čega će Srbiji pripasti 40 mil.\nDeo projekta podrazumeva i dizajniranje, razvoj i implementaciju sistema “Јedinstvenog nacionalnog prozora“ (National Single Window) za čije uvođenje je predviđeno 8 miliona dolara.\nUvođenje tog sistema će omogućiti transparentnost, smanjenje troškova transporta, unapređenje koordinacije kako unutar Uprave carina, tako i sa graničnim inspekcijskim službama, što znatno utiče na smanjenje vremena neophodnog za pregled robe – istakao je zamenik direktora Uprave carina.\nUvođenje “Јedinstvenog nacionalnog prozora“ bi u velikoj meri doprinelo neutralisanju povremenih zastoja do kojih i danas dolazi na graničnim prelazima. Zahvaljujući tom sistemu moguće je sinhronizovati rad svih službi na graničnim prelazima, što je jedan od najznačajnijih preduslova za rešavanje trenutnih izazova i predstavljalo bi značajan podsticaj za razvoj privrede.\n← Dan Luke Konstanca 26. septembra u Beogradu\nNemačka nastavlja kontrolu na granici sa Austrijom →\n10/04/2020 Milica Milosavljevic\nZajednički tranzitni sistem startuje 1. oktobra 2015. godine – Koje novine uvodi Uprava carina?\n05/04/2015 27/04/2017 marko


23.08.2021 u 10:47\nZa podršku investitorima dato 900 miliona, dobijeno 5 milijardi evra\nZa 15 i po godina, od kada je počela podrška države domaćim i stranim investitorima za projekte i zapošljavanje u Srbiji, iz budžeta je izdvojeno nešto više od 900 miliona evra, dok je vrednost ukupnih investicija oko pet milijardi evra. To je pokazala analiza opravdanosti podsticaja investitora koju je uradilo Ministarstvo privrede, a u kojoj se, između ostalog, navodi i da je Ministarstvo zaključilo 342 ugovora o dodeli sredstava sa kompanijama i da je otvoreno oko 100.000 radnih mesta. Kriterijumi za dodelu podsticaja i određivanje visine sredstava jesu visina investicije i broj novih zaposlenih na neodređeno vreme, visina bruto zarade na koju se korisnik obaveže, stepen razvijenosti lokalne samouprave i drugi. Iz Ministarstva za Tanjug objašnjavaju da se podsticajna politika\n23.08.2021 u 10:23\nRuska ekonomija se gotovo vratila na nivo pre korone\nMOSKVA – Ruska ekonomija se približila nivou na kojem je bila pre pandemije kovid-19, izjavio je predsednik Vladimir Putin na sastanku sa predstavnicima stranke Jedinstvena Rusija. „Ruska ekonomija se, uz par izuzetaka na koje stručnjaci treba da obrate pažnju, generalno vratila na nivo pre krize”, rekao je Putin na događaju održanom u nedelju, prenosi Raša tudej. Šef ruske države je, međutim, primetio da inflacija u zemlji trenutno iznosi 6,5 posto, što premašuje ciljani nivo od 4,0 procenta, ali je dodao da nadležne vlasti preduzimaju „adekvatne” mere za vraćanje inflacije u predviđene okvire, javlja Tanjug. „Vlada i centralna banka preduzimaju sve potrebne korake za smanjenje inflatornih parametara. Dat im je zadatak da vrate kretanje inflacije u okvir koji bi odgovarao nivou\n16.08.2021 u 22:00\nKad Sanel analizira kriptovalute\nKosovska Mitrovica – Student je generacije i prvi student koji je diplomirao u junskom roku, i to čistom desetkom, na Ekonomskom fakultetu Univerziteta u Prištini s privremenim sedištem u Kosovskoj Mitrovici. Zove se Sanel Mehmeti (23) i odlučio se za neobičnu temu diplomskog rada „Kriptovalute i novi načini plaćanja”, koji je privukao veliku pažnju. Teškom mukom uspevamo da shvatimo o čemu nam govori ovaj mladi Goranac, rođen u Kosovskoj Mitrovici, gde je završio osnovnu i srednju ekonomsku školu. – Znao sam još kao mali da ću studirati ekonomiju. Srećan sam što sam bio jedan od najuspešnijih studenata, a to je iziskivalo naporan rad, marljivo učenje. Nije teško kad imate cilj, ali prvenstveno moram da pohvalim profesore koji su se trudili da nam sve predmete približe. I onaj\n19.07.2021 u 20:00\nNezapamćen ekonomski krah Libana\nLiban je na kolenima, a Svetska banka procenjuje da je zemlja suočena s jednom od najtežih ekonomskih kriza, kakva se u svetu ne pamti poslednjih 150 godina. Više od polovine od 6,7 miliona stanovnika zapalo je u siromaštvo. Ministar ekonomije je sedmi put od početka godine najavio nove, više cene hleba. Svakodnevni život gotovo da je paralisan. Radnje se zatvaraju. Zdravstvo je u kolapsu, apoteke su u štrajku jer nemaju lekove koji se nabavljaju iz inostranstva, a Centralna banka ne prodaje dolare, tako da uvoznici ne mogu da otvaraju kreditne linije. Gubici Centralne banke procenjuju se na 50–60 milijardi dolara. Monetarne rezerve banke, čiji se guverner u Francuskoj i Švajcarskoj sumnjiči za visoku korupciju, ubrzano se troše na finansiranje programa subvencija za uvoz osnovnih proizvoda\n12.07.2021 u 19:40\nSAD pozvale EU da donese dodatne budžetske mere radi oporavka svetske privrede\nBRISEL- Američka ministarka finansija Dženet Jelen zatražila je danas od EU da planira „dodatne budžetske mere”, odnosno ublažavanje propisa o visini budžetskog deficita da bi se omogućilo više investicija radi učvršćivanja svetskog ekonomskog oporavka posle pandemije. „Važno je da zemlje članica ozbiljno predvide dodatne budžetske mere da osiguraju snažan oporavak na nacionalnom i svetskom nivou”, rekla je Jelen koja se nalazi u Briselu na sastanku sa ministrima finansija EU, takozvanom Evrogrupom. Ona je u tekstu govora podeljenom medijima govorila o dovoljno fleksibilnom evropskom budžetskom okviru koji bi omogućio zemljama da reaguju snažno na krize i da investiraju u trajne infrastrukture, u istraživanje, razvoj i tehnologiju. Ministri finansija EU treba da razgovaraju danas\n12.07.2021 u 12:56\nVarga: Brisel ne može da zaustavi mađarsku ekonomiju\nBUDIMPEŠTA – Brisel ne bi mogao da zaustavi mađarsku ekonomiju čak i kada bi to hteo, rekao je ministar finansija Mađarske Mihalj Varga u intervjuu koji je danas objavio novinski portal Origo. Varga je izjavio da se „Evropska unija trudi da pretvori čisto ekonomsko pitanje u političko”, dodavši da se nada da razumno rešenje može da se pronađe, prenela je agencija MTI. „Konstruktivni smo i kooperativni, ali moram da naglasim da sramno ponašanje Brisela neće uticati na mađarsku ekonomsku situaciju”, dodao je Varga. Citirajući nedavne računice, Varga je izjavio da bi mađarski rast BDP-a mogao da premaši šest odsto ove godine, „čak iako zemlja ne dobije ni jedan jedini cent iz EU do kraja godine”. Prema najnovijim procenama, ekonomski rast bi mogao da bude 5,3 odsto sledeće\n08.07.2021 u 10:49\nKina planira da promoviše cirkularnu ekonomiju\nKina je predstavila plan za promociju cirkularne ekonomije za narednih pet godina, čiji je cilj da u osnovi uspostavi sistem za reciklažu resursa u zemlji do 2025. godine, kao deo napora da se postigne ugljenični vrhunac i ugljenična neutralnost, prenela je danas Kineska medijska grupa. Plan, koji je objavila Nacionalna komisija za razvoj i reforme, precizira da će kineska potrošnja energije i vode po jedinici bruto domaćeg proizvoda biti smanjena za oko 13,5 odsto, odnosno 16 odsto do 2025. godine sa nivoa 2020. godine. Efikasnost korišćenja resursa biće znatno poboljšana do 2025. godine, s cirkularnom ekonomijom koja će igrati veću ulogu u obezbeđivanju sigurnosti resursa, navodi se u dokumentu. Prema tom planu, količina upotrebljenog otpadnog papira i otpadnog čelika dostići\n16.06.2021 u 20:03\nVelike sile se utrkuju ko će dati povoljnije kredite\nNovi globalni infrastrukturni plan „Izgradimo bolji svet”, koji su SAD osmislile kao alternativu kineskom „Putu svile”, ne obuhvata Srbiju, ali ako ga sedam najbogatijih zemalja sveta sprovede u delo, i te kako će uticati i na nas. Za početak možemo očekivati da Kina prema nama bude još blagonaklonija, ali i da zapadne zemlje ponude povoljnije uslove kreditiranja. Za dr Gorana Nikolića, višeg naučnog saradnika Instituta za evropske studije, ovo je pokušaj da se svet osvaja šarmom, a ne pritiskom. Velike sile su počele da se utrkuju ko će dati povoljnije kredite jer imaju višak likvidnosti i svi žele da od toga politički poentiraju. – Skeptičan sam da će Amerikanci to sprovesti imajući u vidu njihove probleme s biračima. Francuzi nisu posebno raspoloženi, a Nemačka, Italija i Japan


RTS :: Eraković se oporavlja i poručuje: Nedostaju mi utakmice i treninzi\nFudbal Eraković se oporavlja i poručuje: Nedostaju mi utakmice i treninzi\nsreda, 24. mar 2021, 19:00 -> 19:08\nEraković se oporavlja i poručuje: Nedostaju mi utakmice i treninzi\nFudbaler Crvene zvezde Strahinja Eraković uspešno se oporavlja od povrede metatarzalne kosti, koju je zadobio na utakmici 21. kola Superlige Srbije protiv Radničkog iz Niša.\n"Trenutno se osećam dobro, oporavak ide u pravom smeru, kako je i planirano. Redovno idem na terapije, još uvek ne smem maksimalno da se oslonim na nogu, ali opet to je normalno kada je u pitanju ovakav tip povrede. Najviše mi nedostaju utakmice, kao i treninzi, ali nadam se da ću izaći još jači iz ovoga i nastaviti da pružam partije na vrhunskom nivou", rekao je Eraković za klupski sajt.\nZvezdin defanzivac istakao je da veruje u svoje saigrače i da u narednim utakmicama i da očekuje nastavak pobedonosnog niza, koji mu je samo motiv više da se što pre pridruži ekipi.\n"Tim zaista igra fantastično. Imamo niz od 16 utakmica bez poraza u prvenstvu, to sve govori. Nadam se da ćemo opravdati ulogu favorita u kup utakmici. Postavili smo cilj na početku sezone da osvojimo duplu krunu, nadam se da će tako i biti. Uskoro se bliži i derbi, a Crvena zvezda uvek ide na pobedu bez obzira ko je protivnik. Smatram da smo kvalitetnija ekipa i naravno da očekujem trijumf", istakao je Eraković.\nMladi reprezentativac Srbije napominje da je teško reći u ovom trenutku kada će se vratiti na teren, ali da taj momenat iščekuje sa nestrpljenjem.\n"Operacija je odlično prošla, sad ide ovaj teži deo kod fudbalera, jer treba da prođe određeno vreme kada ću dobiti „zeleno svetlo" da mogu da se vratim potpuno u trenažni proces. Ne znam još tačno vreme kada ću biti spreman za maksimalne fizičke napore, ali se nadam da ću se uskoro priključiti ekipi i pomoći saigračima u osvajanju duple krune - zaključio je Eraković.\nStiven Džerard trener godine u Škotskoj\nFinale Lige šampiona prebačeno u Portugaliju


Ulične akcije – rodna ravnopravnost u Srbiji – Forum civilne akcije FORCA\nUlične akcije – rodna ravnopravnost u Srbiji\n29.11.2020 godine sproveli smo uličnu akciju kojom smo promovisali rodnu ravnopravnost. Obzirom na zabrane okupljnja i loše vremenske uslove akcija je sprovedena ispred prostorija društva za cerebralnu i dečiju paralizu poštujuci sve propisane mere zaštite od virusa. Tokom akcije podeljeni su cegeri, zaštitne maske i lifleti.\nRazgovorom sa sugradjanima/sugradjankama pored razvijanja tolerancije i prihvatanja razlika, želi se i podsticanje konstruktivnih dijaloga i promena promovisanjem rodne ravnopravnosti koja uvek ima za cilj razvoj društva u kojem žene i muškarci imaju jednaku moć u oblikovanju društva i oblikovanju sopstvenih života.\nIako tišteni drugim životnim problemima naši sugradjani su ipak bili raspoloženi da razgovaraju na ovu temu i šta ona za njih predstavlja. Informisali smo gradjane/gradjanke o potrebi poboljšanje položaja žena u mnogim oblastima, kao što su rad, zapošljavanje, socijalna i zdravstvena zaštita, obrazovanje, mediji i posebno zaštita od nasilja.\nOd prisutnih smo saznali da rodna ravnopravnost podrazumeva jednako tretiranje žena i muškaraca i odsustvo svake diskriminacije. Zanimljiv zajucak nakon održane akcije jeste da to pitanje se ne tiče samo žena već celokupnog društva i važno je obezbediti proaktivnu ulogu muškaraca u ovom procesu, jer rodna ravnopravnost ne podrazumeva pobedu jednog pola nad drugim, nego upravo sinergiju oba pola, žena i muškaraca, radi obostrane koristi.\nJednakost između muškaraca i žena podrazumeva jednaka prava, odgovornosti i mogućnosti.\nVažno je da se pitanja ravnopravnosti polova shvate kao međusobno uvažavanje, podrška i saradnja svih žena i muškaraca na dobrobit celog društva pa će se aktivisti Force posvetiti ovoj temi u narednom periodu sa ciljem uvođenja rodne komponente u Lokalne akcione planove i podizanjem svesti donosilaca odluka da u narednom periodu ova komponeneta bude sastavni deo svih planskih dokumenata.\nNa konkursu za lokalne ulične akcije Fondacija Ana i Vlade Divac podrzala je pet lokalnih udruženja koje se realizuju u 5 odabranih opština u Srbiji medju kojima i #Forca Pozega\nProjekat Unapređenje rodne ravnopravnosti u Srbiji Fondacija Ana i Vlade Divac realizuje sa Fondacija Centar za demokratiju (Center for Democracy Foundation) pod pokroviteljstvom Balkan Trust for Democracy i Norwegian Embassy in Belgrade. 🇳🇴\n#uličneakcije #ForcaPožega #FondacijaAnaiVladeDivac


Svečano obilježen Dan opštine Bratunac - infoBirač\nPovodom obilježavanja 25. septembra, Dana opštine Bratunac, juče je u bioskopskoj sali Doma kulture organizovana svečana sjednica skupštine na kojoj su uručena opštinska priznanja i nagrade za doprinos razvoju i afirmaciji ove lokalne zajednice.\nČestitajući sugrađanima Dan opštine, načelnik Nedeljko Mlađenović je rekao da je 25. septembar datum kada se 1927. godine prvi put pojavila registrovana opština Bratunac.\n– Povodom Dana opštine organizovali smo prijem za sve ugledne građane i privrednike zaslužne za razvoj Bratunca, kao i najuspješnije studente i mlade, koji su dali svoj doprinos u sferama društveno-političkog rada – rekao je Mlađenović koji je, navodeći da je nagrađeno više od 20 studenata, istakao da to potvrđuje da ova opština ima omladinu koja sa visokim prosjekom ocjena završava i najteže fakultete.\nDodao je da se redovno izdvajaju sredstva iz budžeta za školovanje djece i omladine i da opština već nekoliko godina stipendira oko 200 studenata. Mlađenović je rekao da je bratunačka opština, uz finansijsku podršku Vlade Republike Srpske i međunarodnih organizacija, realizovala brojne projekte koji su doprinijeli razvoju i stvaranju boljih uslova života i rada u ovoj lokalnoj zajednici.\nGde završava neprodato voće iz evropskih skladišta\nNeradni dani 06, 08. i 09. april


Miletić ponovo na čelu Pododbora za praćenje stanja u poljoprivredi - Svrljiske novine\nMiletić ponovo na čelu Pododbora za praćenje stanja u poljoprivredi\nNa jučerašnjoj sednici Odbora za poljoprivredu Narodne Skupštine Srbije formiran Pododbor za praćenje stanja u poljoprivredi u marginalnim i najnerazvijenim područjima Republike Srbije-područjima sa otežanim uslovima rada.\nNarodni poslanik Milija Miletić, foto: Video, Narodna Skupština\nZa predsednika Pododbora izabran je Milija Miletić, a za članove Žarko Bogatinović, Olja Petrović, Momir Stoilković, Velibor Stanojlović i Hadži Milorad Stošić.\nPredsednik Pododobra Milija Miletić rekao je da će Pododbor, kao i do sada, raditi u cilju pomoći nedovoljno razvijenim i marginalnim područjima.\nMiletić je rekao da je najveći broj ljudi na jugoistoku Srbije koji čuva po nekoliko krava, svinja, teladi i druge stoke i da se na njih mora obratiti više pažnje.\nPuno stvari koje se rade u okviru Ministarstva poljoprivrede treba prilagoditi uslovima na terenu. Svakodnevno sam na terenu, obilazim poljoprivrednike a i sam čuvam stoku na selu, nekoliko krava, svinje, ovce, to je jedno malo gazdinstvo ali takav je najveći broj poljoprivrednika u Srbiji, od toga ne može da se živi, ali to nisu kućni mezimci, već je to izvor prihoda za mnoge ljude, porodice i Ministarstvo ono šta je moguće treba usaglasiti sa stvarnim potrebama na terenu i da zostale isplate poljoprivrednicima budu što pre isplaćene, poručio je Miletić.\nNarodni poslanik Milija Miletić nastavlja da za skupštinskom govornicom, ovog puta u ponovnoj ulozi predsednika Pododobra, govori o problemima koji tište našeg seljaka, stočare, voćare, odnosno sve poljoprivrednike koji se grčevito bore da zarade i prežive u veoma teškim uslovima, na području brdsko-planinskog tipa – gde je bavljenje poljoprivredom znatno teže nego u ravničarskim predelima.\nmilija miletic, Pododbor, Poljoprivreda, Poljoprivreda Srbije\nPrevPrethodnaU Domu zdravlja Svrljig rendgen i dalje ne radi…\nSledećaFK ,,Svrljig“ 7. marta dočekuje ekipu ,,Taskovići“Next


"Emanuil" u Loreti - Valjevo\n“Emanuil” u Loreti\nPosted by: REDAKCIJA VALJEVSKA POSLA in Valjevo 23. July 2018.\tComments Off on “Emanuil” u Loreti\nFestival horova ’’Rassegna Internazionale Lauretata’’ u Italiji je prestižna manifestacija međunarodnog karaktera. Festival je posvećen Presvetoj Bogorodici i prvi put je održan pre 58 godina. Ove godine od prijavljenih preko sto horova, prema rigoroznim propozicijama, odabrano je svega šest, a među njima i hor ’’Emanuil’’ iz Valjeva.\nTaj podatak dovoljno govori o uspehu hora ’’Emanuil’’ koji broji od 16 do 20 članova, uključujući i dirigenta, Vanju Urošević, profesorku u Muzičkoj školi ’’Živorad Grbić’’, koja povodom učešća na Festivalu u Loreti naglašava da je reč je o festivalu duhovne muzike na kojem horovi promovišu tradicionalnu muziku države iz koje dolaze\n“Mi smo se jednostavno prijavili za učešće, poslali nekoliko snimaka duhovnih pesama u izvođenju ’’Emanuila’’ uz predlog programa, u skladu sa propozicijama, ukupnog trajanja oko 120 minuta. Do ove godine mogućnost da učestvuju na Festivalu dobijalo je 12 horova godišnje. Međutim, prema rečima organizatora, iz finansijskih razloga, broj učesnika je duplo smanjen. Nama je izuzetna čast da smo prošli selekciju organizatora, koordinatora i umetničkog direktora i da je ’’Emanuil’’ prošao u najuži izbor za učešće’”, ističe dirigent Vanja Urošević. Iako Festival u Loreti nije takmičarskog karaktera, možemo smatrati da je ’’Emanuil’’ među šest najuspešnijih, pored svetskih horova koju su činili raskošnu konkurenciju. Na visok renome Festivala ukazuje i činjenica da nastupe, kao i završni koncert, uživo prenose na nacionalnoj televiziji RAI 1, kao i da tu emisiju preuzimaju određene tv kuće širom sveta.\nPored jednog hora iz Italije, ovogodišnji učesnici su iz Belorusije, Ukrajine i Češke, dok je uz ‘’Emanuil’’ iz Valjeva, Srbiju predstavljao i hor ‘’Obilić’’ iz Beograda. Tokom četiri dana članovi hora ‘’Emanuil’’ održali su osam nastupa u bazilici u Loreti, zatim na otvorenom, potom u teatru i u manastiru gde su pevali pravoslavne duhovne pesme.\n“Na Festivalu smo se predstavili izvođenjem šesnaest kompozicija domaćih autora, Mokranjca i Stankovića, kao i delima ruskih kompozitora Česnokova, Grečanova i Dimitrija Bortnjanskog, ali i pevanjem tri kompozicije tradicionalne muzike iz centralne i sa juga Srbije, kao i iz Vojvodine”, kaže dirigent Vanja Urošević.\nUpravo nastup na jednom od velikih gradskih trgova osmišljen je tako da su prilikom izvođenja tradicionalne narodne muzike bili odeveni u narodnu nošnju, a potom su promovisali proizvode karakteristične za podneblje odakle dolaze. Za tu priliku Valjevci su odabrali duvan čvarke, slatko od šljiva i domaću rakiju.\nPodsećamo, hor ‘’Emanuil’’ je osnovan pre tri godine, do sada je ostvario zapažene rezultate, ali ovogodišnje učešće na Festivalu u Italiji im je posebno dragoceno, naznačava dirigent, Vanja Urošević.\n’’Iako Festival nije takmičarskog, već selektivnog karaktera, jasno su se izdvojile odlike kvaliteta svih šest horova koji su učestvovali u Loreti, kao i jasna namera selektora. Učešće ‘’Emanuila’’ na Festivalu od ovako velikog značaja podiže nivo našeg hora i otvara mogućnost za brojna učešća na drugim festivalima i takmičenjima. Naš hor je osnovan 2015. godine uz želju pevača da brže rade nove programe, da u lepoj atmosferi uz druženje napreduju, a takav radni ambijen je iznedrio brojne uspehe. Do sada smo osvojili tri apsolutne pobede na takmičarskim festivalima na kojima smo učestvovali, a od početka 2018. smo se u dva navrata uspešno predstavili publici van našeg regiona, i to sve uz velika ulaganja samih članova hora’’, naglašava Vanja Urošević, i dodaje da učešće na ovom Festivalu ne bi bilo moguće bez pomenutog uloženog truda i prethodnih takmičenja, pre svega misli na festival u gradu Preveza u Grčkoj, odakle se prošle godine “Eanuil” vratio sa dve osvojene medalje.’\nSvesni svojih kvaliteta, članovi hora ‘’Emanuil’’ uložili su dodatni trud radi odlaska na prestižni Festival, pa su priredili donatorski koncert.\n“Izuzetno smo zahvalni Centru za kulturu Valjevo jer su nam pomogli kada nam je to bilo najpotrebnije i ustupili su nam prostor za donatorski koncert. Takođe, veliku zahvalnost upućujemo našim sugrađanima jer smo na koncertu dobili 32 hiljade dinara i još 25 hiljada koje su uplatili privrednici i fizička lica koji nisu bili u mogućnosti da prisustvuju nastupu a želeli su da nam pomognu. Zahvalni smo i upravi KUD-a Krušik jer su nam pozajmili narodnu nošnju za nastup jer je i to predviđeno propozicijama Festivala. Inače, ove godine troškovi boravka su regulisali organizatori, ali imali smo dodatnih 2500 evra troškova koji se uglavnom odnose na put’’, kaže dirigent ‘’Emanuila’’.\n’’Samo učešće na Festivalu u Loreti je ogroman uspeh, a dalje nam omogućava plasman na još značajnije festival i takmičenja. Obzirom na dosadašnje rezultate, nadamo se većem razumevanju od strane našeg Grada, imajući u vidu činjenicu da naš hor nema prostor za vežbanje i pripremu nastupa’’, rezimira Vanja Urošević, dirigent hora ‘’Emanuil’’ iz Valjeva koji je ostvario izuzetan uspeh učešćem na Festivalu u Loreti u Italiji, od 04. do 08. jula ove godine.\nHor Emanuil Valjevo\t2018-07-23\nTagged with: Hor Emanuil Valjevo\nPrevious: Studenti iz sveta po znanje u Petnicu\nNext: Autorsko veče Dejana Bogojevića u Crnoj Gori